AUD/USD Melonjak Untuk Menguji Kembali Resistance Pada Dagangan Februari

Matawang komoditi dolar Australia pada sesi pasaran Asia mengalami penurunan setelah minit mesyuarat yang dikeluarkan memberikan isyarat bahawa bank pusat Australia bakal menurunkan kadar faedah pada masa akan datang.
Dengan itu dapat dilihat pergerakan harga pada chart pasangan matawang AUD/USD semalam telah menjunam dari paras Magic Pivot sehingga ke paras support MagicS3 pada indicator Moshed Magic Line semalam. Namun harga kembali membuat kenaikan semula ke paras Magic Pivot pada sesi pasaran New York.
Pada sesi pasaran Asia hari ini pula, Aussie berjaya mengukuh berbanding matawang utama yang lain didorong oleh data ekonomi di China yang kukuh. China sebagai rakan dagang terbesar Australia memberi impak secara terus terhadap dagangan Aussie sebaik sahaja data ekonomi kedua terbesar dunia itu dikeluarkan.
Antara data utama yang menjadi tumpuan pelabur adalah kadar pertumbuhan GDP, data pengeluaran perindustrian dan juga kadar jualan runcit. Kesemua data-data tersebut mencatatkan bacaan yang positif dan memberi isyarat bahawa keadaan ekonomi di China semakin bertambah baik.
Sentimen pasaran risk-on ini juga akan menggugat pengukuhan USD sebagai matawang berstatus safe-haven ekoran pelabur akan memilih aset yang lebih berisiko dan memberi pulangan yang tinggi.
Pergerakan harga pada chart AUD/USD hari ini telah melonjak ke paras resistance 0.7204 (MagicR2) pada indicator Moshed Magic Line sekaligus menguji semula zon resistance pada dagangan Februari lalu.
 Kenaikan lebih tinggi harga dijangka akan ke paras resistance pada 0.7228 (MagicR3) untuk harga terus mencari paras ketinggian semasa yang baru pada AUD/USD.
Namun jika harga kembali membuat penurunan semula, zon RBS (resistance become support) pada 0.71800 bakal diuji semula sebelum penurunan yang diteruskan bakal menuju ke paras tumpuan pada paras 0.71300 dan berhampiran paras support MagicS2 pada indicator Moshed Magic Line hari ini.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan juga paras penting yang digariskan pada indicator Moshed Magic Line untuk membantu anda menentukan paras tumpuan harga pada chart AUD/USD.

Paras support: 0.7149, 0.7124, 0.7109.
Paras resistance: 0.7189, 0.7204, 0.7228.


Sentimen Semasa Pasaran Forex Selepas Data NFP Minggu Lalu

US dollar didagang berhampiran dengan paras terendah hampir empat minggu yang lalu berbanding beberapa matawang yang lain pada Isnin selepas data pekerjaan Amerika Syarikat merekodkan bacaan yang tidak memberangsangkan Jumaat lepas.
Data tumpuan kadar gaji (Average earnings) mencatat bacaan kurang daripada jangkaan iaitu kenaikan 0.2% berbanding ramalan kenaikan 0.3%. Walaupun data tambahan pekerjaan melebihi jangkaan tetapi ia hanya minima. Manakala kadar pengangguran merekodkan bacaan di luar jangkaan kerana meningkat dari 3.8% kepada 4.0% pada bulan Jun.
Matawang berkadar faedah tinggi AUD dan NZD dilihat meneruskan kenaikannya pada awal dagangan Isnin berikutan kelemahan US dollar ketika ini.
 Indeks US dollar yang mengukur kekuatan matawang greenback berbanding beberapa matawang lain membuat penurunan dengan merekodkan kejatuhan 0.23% setakat pada pukul 2.18 petang.
Major pair seperti EUR/USD setakat ini membuat kenaikan 0.24% dengan GBP/USD naik 0.26%. USD/JPY setakat ini pula hampir tidak berubah dengan hanya susut 0.01%, USD/CAD susut 0.08% dengan USD/CHF jatuh 0.25%. Pair AUD/USD dan NZD/USD masing-masing merekodkan kenaikan 0.52% dan 0.15% setakat ini.
Matawang paling kuat setakat ini adalah AUD dan matawang paling lemah adalah JPY dan USD. Dengan menggabungkan matawang paling kuat dan lemah, pair AUD/JPY dan AUD/USD masing-masing membuat kenaikan sehingga 0.54% dan 0.52% setakat ini.
Selain daripada data ekonomi, isu perdagangan AS-China akan terus menjadi perhatian pasaran pada minggu ini. Seperti yang kita sedia maklum, tariff oleh Amerika Syarikat terhadap $34 billion produk China telah mula berkuatkuasa pada Jumaat lalu di mana Trump mengatakan tariff $16 billion selebihnya akan berkuatkuasa dalam tempoh dua minggu. Beliau juga memberi amaran akan ada tambahan $500 billion tariff jika China cuba membalas.


EUR/JPY Catat Lebih 200 PIPS Penurunan Harga Sehingga Sesi Pasaran Eropah Hari Ini

Seperti yang telah dikongsikan dalam artikel analisis untuk pasangan matawang EUR/JPY semalam, jangkaan harga bakal membuat penurunan sekitar 100 pips. Namun, kejatuhan ketara nilai dagangan Euro semalam merekodkan lebih 200 pips penurunan harga sejak semalam sehingga bersambung ke sesi pasaran Eropah petang ini.
Menjadi data tumpuan utama pada dagangan semalam, penetapan kadar faedah dalam mesyuarat dasar monetari menepati ramalan jangkaan apabila European Central Bank (ECB) mengekalkan kadar faedah tidak berubah di paras sifar.
Bank pusat juga telah mengumumkan bakal melancarkan kempen pinjaman bank jangka masa panjang bertujuan untuk menggalakkan pengguna meminjam dan seterusnya merancakkan kembali aktiviti pertumbuhan ekonomi pada zon Eropah.
Matawang Yen dalam pasaran semasa didagangkan paling mengukuh berikutan pasaran saham yang mengalami kejatuhan ekoran kebimbangan terhadap kesihatan pertumbuhan ekonomi global. Sentimen pasaran yang berisiko akan meningkatkan permintaan Yen sebagai matawang berstatus safe-haven dengan aset berpulangan rendah yang lebih selamat akan menjadi perhatian para pelabur.
Jika dilihat pergerakan harga pada chart pasangan matawang EUR/JPY, harga telah membuat terjunan semalam melebihi 200 pips bersambung ke sesi pasaran Eropah hari ini. Penurunan harga telah breakout zon RBS (resistance become support) pada 125.400 dan turun lebih rendah menguji zon support 124.300 berhampiran paras support MagicS1 pada indicator Moshed Magic Line hari ini.
 Paras zon support 124.300 telah diuji pada dagangan Januari dan Februari tahun ini namun harga gagal menembusi paras tersebut untuk turun ke paras lebih rendah. Jika harga berjaya breakout paras tersebut, jangkaan penurunan awal harga akan ke paras sekitar support 123.550 (MagicS2) pada indicator Moshed Magic Line.
Berkemungkinan juga harga akan membuat kenaikan menguji dahulu paras tumpuan 125.400 berhampiran paras Magic Pivot hari ini untuk pasaran menilai reaksi harga pada paras tersebut.
Lihat gambar chart pasangan EUR/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda membuat keputusan yang lebih tepat.

Paras support: 124.204, 123.550, 122.441.
Paras resistance: 125.987, 127.076, 127.730.


PM Johnson Tolak Dakwaan Corbyn Mengenai Tawarannya Dalam Rundingan Dagang AS-UK

Perdana Menteri UK Boris Johnson menolak dakwaan pemimpin Parti Buruh, Jeremy Corbyn yang menyatakan Perkhidmatan Kesihatan Kebangsaan (NHS) yang merupakan sistem penjagaan kesihatan kebangsaan yang dibiayai awam di UK, menjadi salah satu tawaran kepada Presiden AS Donald Trump dalam rundingan perdagangan Amerika Syarikat dan UK.
Corbyn tampil dengan bukti salinan dokumen pembacaan penuh mengenai ‘Perdagangan dan Pelaburan UK-AS’ yang menunjukkan NHS terlibat dalam rundingan tersebut, setelah ia dinafikan oleh PM Johnson ketika perdebatan mereka baru-baru ini.
Syarikat farmasi AS didakwa mahu meningkatkan harga ke atas ubat-ubatan yang dibayar oleh NHS sebagai sebahagian daripada perjanjian. Beliau juga berkata pegawai UK mengakui akses NHS untuk mendapatkan ubat generik akan menjadi pertimbangan utama dalam rundingan tersebut.
 Berikutan daripada itu, PM Johnson telah menafikannya dalam satu temubual oleh ITV dan memberitahu bahawa ia adalah sesuatu yang bodoh untuk berunding mengenai NHS dan perjanjian perdagangan dengan Amerika Syarikat akan terbatal sekiranya Donald Trump mahukannya dalam rundingan mereka.
Sementara itu dalam sisi berbeza, ketidakpastian mengenai pilihan raya dan Brexit terus memberi kesan kepada pengguna apabila data keyakinan pengguna UK hasil tinjauan oleh GfK menunjukkan ia kekal pada paras terendah sejak 2013 yang dicatatkan pada November.
Penganalisis Gfk berkata bahawa pengguna kini berada dalam situasi ‘tunggu dan lihat’, sementara berhadapan dengan ketidaktentuan Brexit dan politik menjelang pilihan raya pada 12 Disember ini.
Perbelanjaan oleh pengguna telah membantu ekonomi ketika banyak syarikat mengurangkan pelaburan mereka berikutan dihantui oleh kebuntuan Brexit.


WTI – Analisis Teknikal – 8/11/2017

WTI – Analisis Teknikal – 8/11/2017

Jika diperhatikan, harga minyak membuat kenaikan hampir 3 minggu berturut-turut dengan berjaya breakout level resistance yang significant iaitu 54.00. Dan pada hari ini WTI membuka pasaran di bawah paras harga MagicPivot 57.28 dan sekiranya harga minyak(WTI) masih gagal untuk breakout harga tertinggi bulan ini iaitu sekitar harga MagicR1 57.60/83, ia berpotensi untuk melakukan pergerakan pullback bearish.
 Target terhampir yang berpotensi dicapai adalah ke sekitar harga MagicS1 56.73, MagicS2 56.40 atau ke MagicS3 55.87.  Secara keseluruhan, trend masih ke arah bullish ketika ini dan penurunan adalah retracement sebelum ia kembali bullish.
Oleh itu, Key Resistance ketika ini penting untuk diperhatikan dan sekiranya masih gagal untuk dibreakout, ia berpotensi tinggi untuk bearish ketika ini.


Kisah lelaki ini yang dikaitkan dengan MT4 akan membuatkan kita berfikir sejenak

Hidup ibarat roda, kejap di atas kejap di bawah. Selalu dengar kan ayat ni? Naik dan turun itu perkara biasa dalam kehidupan dan kita boleh kaitkan dengan apa yang kita belajar dalam dunia trading ni.
Bercerita mengenai technical analysis, kita semua akan terfikir candlestick pattern yang dicipta oleh Homma, kita juga akan teringat mengenai Support & Resistance, begitu juga dengan Trendline, belum lagi indicator yang banyaknya seperti Moving Average, RSI, malah ada juga yang menggunakan Fibonacci Retracement.Kalau nak sebut indicator, beratus nanti akan keluar.
1 perkara besar yang sebenarnya kita boleh kaitkan dengan semua yang dipelajari kita adalah kehidupan kita juga sebenarnya merupakan satu chart.
Begini, cuba tarik 1 chart panjang bermula dari usia kita mula boleh berfikir dan buat keputusan sendiri. Kita ambil usia 8 tahun, usia kita boleh berfikir mengenai cita-cita kita sehingga hari ini.
Kita tengok kehidupan kita, adakah adanya naik turun sama seperti kita tengok chart MT4 setiap hari?
“Contohnya kita create seorang karakter ni, nama dia Nizam.
Nizam pada usia 8 tahun sangat aktif dan cerdas. Ada saja perkara nak dicakapkan dia akan cakap.
Dan cita-cita Nizam pada masa itu adalah nak jadi seorang doktor. Setiap hari semangat dia berkobar-kobar nak ke sekolah, belajar bersungguh-sungguh.
Ini semua disebabkan abangnya Nazri sudah menjadi seorang doktor yang berjaya dan sangat disayangi ibu bapa mereka.
Pemangkin kepada semangat Nizam adalah kejayaan abangnya, kita nampak Nizam dalam keadaaan uptrend satu fasa yang baik buatnya kerana mahu berjaya.
Keadaan uptrend Nizam lama kelamaan kadang naik kadang turun sehinggakan ada satu masa pada umur 13 tahun Nizam hampir melepaskan cita-citanya akibat keputusan UPSR yang tidak baik.
Namun dia tidak mengalah, nasib baik support tidak pecah. Kalau tidak, pasti Nizam tidak akan cuba berusaha kembali.
Pada waktu sekolah menengah, ibu bapa Nizam kemalangan dan dilaporkan meninggal di lokasi kemalangan.
 Setelah dalam keadaan uptrend yang sangat baik, keluarnya candlestick shooting star merah dan tajam me-reject Resistance di atas, akhinya Nizam kecundang.
Nizam putus harapan, cita-cita Nizam dilupakan. Usaha selama ini tidak berpanjangan dan Nizam menjadi pelajar yang bermasalah.
Selama 5 tahun Nizam keluar masuk lokap, dibuang sekolah dan Nizam hilang arah tuju.
Keadaan downtrend Nizam disedari apabila dia teringat kembali akan kasih sayang ibu bapanya, apa yang mereka hajati dan Nizam nekad untuk menjadi manusia yang berguna dan berjaya.
Nizam kuatkan keazaman dan memulakan bisnes jubah. Nizam bermula sedikit demi sedikit dan matlamat yang jelas diletakkan supaya tidak berada dalam keadaan tidak pasti seperti sideway.
Akhirnya Nizam berjaya menjadi seorang tauke jubah terkenal dan berjaya mendapatkan kejayaan yang diingini walaupun bukan sebagai seorang doktor.”
Sama seperti kita hari ini, kita boleh lihat kembali perjalanan hidup kita. Adakah uptrend, downtrend atau sideway sahaja?
Hidup ini soal pilihan. Sejauh mana mahu berjaya dalam trading? Apakah matlamat sebenar dalam industri ini?
Ingat, matlamat yang jelas memerlukan tindakan yang jelas. Matlamat yang besar memerlukan tindakan yang besar.
Dan jika matlamat sekadar sebesar kuman, tindakan pun tak perlu sebesar gajah!
Cuba kaitkan dengan kehidupan, kaitkan dengan performance kita. Nescaya akan jumpa kaitan trading ini dengan pencapaian kita.
Yang naik akan turun, yang turun akan naik.
Jika anda dalam fasa downtrend, naikkan volume semangat untuk memanjat tangga kejayaan.
*Kisah Nizam hanyalah fiksyen yang tiada kena mengena dengan yang masih hidup atau yang telah mati.


Besar Jangkaan Untuk EUR/USD Naik Lebih Tinggi Lagi

Selepas pergerakan kurang jelas pada awal minggu, pelabur kini pasti bahawa US dolar masih berada dalam tempoh penyusutan nilainya sejak minggu lalu lagi atas beberapa faktor yang menekan matawang utama tersebut.
Data PMI perkhidmatan AS semalam diterbitkan positif namun dilihat gagal untuk menyokong kekuatan US dolar semula. Ini adalah susulan laporan data pekerjaan ADP NFP yang mengukur pekerjaan sektor swasta yang mencatatkan peningkatan lebih rendah pada Julai berbanding sebelumnya.
Pertumbuhan pekerjaan sektor swasta yang kurang memberangsangkan memberi isyarat awal terhadap laporan data NFP pada Jumaat yang telah dijangkakan akan merosot untuk bulan Julai dengan penilaian peningkatan semula kes Coronavirus di AS.
Pelabur semakin bimbang terhadap penularan gelombang baru Covid-19 di AS yang bakal menghalang semula operasi ekonomi selain tekanan oleh keputusan Kongres AS yang belum mencapai kesepakatan dalam rundingan berkenaan pakej rangsangan ekonomi.
Pergerakan harga pada carta pasangan matawang EUR/USD pada Rabu jelas kembali menunjukkan kenaikan harga ekoran penyusutan US dolar dalam pasaran selepas mendatar pada awal minggu.
Kenaikan harian sekitar 110 pips dicatatkan dengan paras ketinggian yang dicapai pada sesi New York menguji zon resistance 1.19000. Paras tersebut diuji pada Jumaat lalu namun harga gagal menembusinya.
 Harga kembali susut sekitar 50 pips pada penghujung sesi New York semula dan pergerakan harga perlahan dan mendatar pada dagangan yang bersambung pada sesi Asia pagi ini.
Pelabur berkemungkinan kekal menjangkakan US dolar akan terus bergerak lemah menjelang laporan data pekerjaan NFP pada Jumaat dengan kenaikan harga pada carta EUR/USD berpotensi untuk mencatat paras ketinggian terbaru melepasi resistance 1.19000.
Harga yang berjaya meneruskan kenaikan melepasi resistance tersebut berkemungkinan menuju ke paras ketinggian terbaru sekitar 1.19500 sebelum memberikan isyarat pergerakan seterusnya yang lebih jelas.
Namun jika harga gagal melepasi resistance tersebut dan US dolar kembali mendapat rentak pengukuhannya semula, zon support terhampir sekitar 1.17000 akan diuji dan menjadi perhatian pelabur untuk menilai sama ada trend harga telah berubah.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


ECB Kekal Polisi Seperti Yang Dijangka, Kenyataan Awal Meleset Dari Jangkaan

European Central Bank (ECB) mengekalkan polisi seperti yang dijangka dengan kadar faedah di paras terendah -0.1% dan juga tiada sebarang perubahan dalam pembelian aset. Kenyataan awal juga menunjukkan nada dovish walaupun spekulasi sebelum ini menjangka ECB akan mengurangkan kecenderungan pelonggaran.
Di samping kadar faedah yang dikekalkan, bank pusat juga mengekalkan jumlah pembelian aset berjumlah 60 billion Euro sehingga hujung tahun ini atau “melebihi daripada itu, jika perlu”.
“Ahli-ahli ECB juga menjangka kadar utama polisi akan kekal pada paras semasa atau lebih rendah lagi dalam satu tempoh di masa akan datang,” dalam kenyataan polisi yang dikeluarkan sebentar tadi.
 Kesimpulan dari kenyataan polisi menunjukkan ECB masih mengekalkan frasa atau bait-bait perkataan yang menggambarkan bank pusat masih melihat kebarangkalian kepada tambahan rangsangan monetari.
“jika keadaan menjadi kurang baik, atau jika keadaan pasaran kewangan menjadi tidak konsisten dengan pergerakan menuju perubahan inflasi yang kukuh, Governing Council bersedia untuk meningkatkan program pembelian bon dari segi masa atau jumlah,” tegas ECB, yang mengesahkan bank pusat masih terbuka untuk menambah pelonggaran polisi jika diperlukan.
Ketika ini matawang Euro dilihat tertekan, dan pasaran akan tertumpu kepada sidang media Mario Draghi pukul 8.30 pm bagi mendapatkan isyarat sama ada bank pusat cenderung kepada pengurangan pelonggaran atau sebaliknya.


GBP/USD Kekal Corak Kenaikan Harga, Tembus Paras $1.3800

Corak kenaikan harga pada carta pasangan mata wang GBP/USD berjaya dikekalkan di awal minggu ini selepas isyarat perubahan trend pada minggu lalu.
Pelabur walau bagaimanapun kekal berhati-hati untuk pergerakan Pound yang masih dibelenggu risiko, di mana kenaikan harga yang dipamerkan dilihat lebih didorong oleh faktor penyusutan US dolar menjelang keputusan mesyuarat FOMC.
Walaupun terdapat penurunan pada angka kes jangkitan harian di UK, namun perkembangan penularan Covid-19 varian Delta masih menjadi kebimbangan utama yang merencatkan langkah pemulihan ekonomi.

Pada minggu lalu dapat diperhatikan harga berjaya melonjak dari paras support 1.36000 melepasi paras 1.37000 dan hampir mencapai paras 1.38000 pada zon SBR (support become resistance).
Bersambung pada awal dagangan minggu ini semalam, harga meneruskan kenaikan melepasi paras 1.38000 sehingga ke paras 1.38000 sebelum harga bergerak perlahan dalam zon tersebut sehingga ke sesi Asia pagi ini (Selasa).
Kenaikan harga akan dijangkakan untuk menuju pula ke zon rintangan 1.39000-1.39200. Zon ini gagal ditembusi harga ketika dagangan beberapa minggu yang lalu.
 Melepasi zon tersebut akan mendorong kenaikan lebih tinggi harga menuju zon rintangan tumpuan pada 1.40000.
Sekiranya kejatuhan harga kembali berlaku, paras 1.37000 diharapkan untuk menyokong semula kenaikan harga.
Sebaliknya jika harga kekal menjunam lebih rendah, paras support minggu lalu pada 1.36000 akan kembali diuji.
Penurunan di bawah paras tersebut bakal mencatatkan paras terendah terbaru sejak dagangan Januari yang lalu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/USD Kembali Pamer Penurunan Semula Disokong Data Pekerjaan NFP

US dolar didagangkan bercampur-campur namun mula menunjukkan pengukuhan di penghujung sesi dagangan minggu ini selepas laporan berkenaan ujian vaksin Covid-19 telah melemahkan US dolar.
Namun, laporan data pekerjaan NFP Amerika Syarikat (AS) untuk bulan Jun yang diterbitkan pada sesi New York semalam melonjak tinggi mengatasi jangkaan sekaligus mencatatkan peningkatan pertambahan pekerjaan untuk bulan kedua berturut-turut selepas pandemik melanda.
Kenaikan kes jangkitan Coronavirus di bulan Jun yang mempamerkan trend menaik turut menyokong US dolar catat kenaikan sebagai matawang-safen. Perkembangan ujian vaksin akan terus dipantau.
Pada carta pasangan matawang EUR/USD semalam, harga yang membuat kenaikan sehingga ke paras ketinggian 1.13000 pada sesi Eropah kemudiannya kembali membuat penurunan yang bersambung pada sesi New York susulan terbitan data pekerjaan NFP yang memberangsangkan.
Harga membuat penurunan hampir 80 pips melepasi semula paras sokongan Moving Average 50 (MA50) pada rangka masa 1 jam pergerakan harga di carta EUR/USD memberi isyarat awal trend bearish.
Pada sesi Asia pagi ini, harga bergerak lemah menguji halangan MA50 hanya di paras ketinggian sekitar 1.12500 sebelum menyambung penurunan semula.
 Penurunan harga dilihat akan menuju zon support 1.12000 semula yang masih gagal ditembusi sepanjang minggu ini.
Penurunan lebih rendah akan mencatatkan paras terendah terbaru 4 minggu berkemungkinan mampu mencecah sehingga ke paras 1.11000.
Namun jika harga kembali membuat kenaikan semula, paras ketinggian harian semalam pada 1.13000 akan diuji semula.
Dan jika kenaikan berjaya diteruskan, paras rintangan pada 1.13500 akan menjadi tumpuan seterusnya yang merupakan zon SBR (support become resistance) sebelum zon resistance pada 1.14000 menjadi destinasi tumpuan harga lebih tinggi.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Rekod Kejatuhan Stok Kurang Daripada Jangkaan

Harga minyak mentah dunia ketika ini jatuh hampir kepada paras terendah pada Rabu selepas data inventori minyak dikeluarkan pukul 10.30 malam. Data inventori EIA menunjukkan pengurangan stok di US yang kurang daripada jangkaan pasaran menunjukkan tekanan terhadap bekalan dunia.
Minyak WTI (West Texas Intermediate) ketika ini bergerak di sekitar $48.77 jatuh dari paras tertinggi hari ini di $49.30 setakat pukul 10.58 malam. Manakala minyak Brent turut tertekan ketika ini.
Energy Information Administration (EIA) melaporkan pengurangan inventori sebanyak 1.5 juta minggu lalu berbanding ramalan pasaran yang menjangka kejatuhan lebih banyak.
 Jumlah inventori Amerika Syarikat ketika ini berada di sekitar 481.9 juta tong setakat minggu lalu.
Data hari ini sepatutnya memberi keyakinan kepada pasaran komoditi hitam, khususnya dengan kejatuhan stok dari paras tahun lalu walaupun kemajuan dalam pasaran sejak akhir-akhir ini telah banyak diserap oleh pasaran.
Data API (American Petroleum Institute) yang dikeluarkan sehari sebelum pula merekod kenaikan 1.78 juta tong berbanding jangkaan pengurangan 2.8 juta. Hal ini telah menyebabkan kejatuhan mendadak harga minyak mentah global pada Selasa.


Logam menjunam dibayangi kekuatan Dollar

Emas jatuh ke paras terendah dalam tempoh 3 bulan apabila pelabur menilai prospek kadar faedah AS yang lebih tinggi dan pengukuhan Dollar di tengah-tengah ketegangan di Ukraine yang kembali tenang. Emas jatuh sebanyak 0.3% kepada $1,246.53 p/oz semalam dan terus merosot dalam sesi Asia sehingga mencecah harga $1,234.90 p/oz. Dollar indeks menghampiri puncak tertinggi dalam tempoh 14 bulan pada hari Khamis berkait spekulasi bahawa Rizab Persekutuan akan menaikkan kadar faedah tidak lama lagi.
 Turut terkesan adalah platinum dan Copper yang turun sebanyak 0.8% kepada $1,359.50 p/oz, terendah sejak Disember 31, dan 1.3% kepada harga $3.095 paling rendah dalam tempoh 12 minggu. Harga emas dijangka terus berada dalam ketidakpastian sehingga minggu depan, apabila FED mula bersidang pada 18 September.


Inflasi UK Turun Bawah 10%, BOE Boleh ‘Stop’ Naikkan Kadar?

Inflasi UK jatuh mendadak pada bulan April susulan penurunan dalam harga tenaga di tengah-tengah kesan pencerobohan Rusia ke atas Ukraine mula berkurangan.
Terbaru, indeks harga pengguna (CPI) AS dilaporkan meningkat kepada 8.7% tahun ke tahun pada bulan lepas daripada 10.1% yang dicatatkan pada Mac.
Pun begitu, angka yang dicatatkan lebih tinggi daripada yang dijangkakan oleh pasaran untuk menurun kepada 8.2%.
Sementara pada asas bulanan pula, harga pengguna meningkat sebanyak 1.2% melebihi jangkaan untuk menurun 0.8%.
 Pejabat Perangkaan Kebangsaan (ONS) melaporkan penyusutan dalam harga elektrik dan gas telah menjadi penyumbang kepada kejatuhan inflasi tahunan pada bulan lepas.
Selain itu, inflasi teras (tidak termasuk harga makanan dan tenaga) masih lagi lebih tinggi dengan meningkat kepada 6.8% daripada 6.2% sebelumnya.
Walaupun inflasi di UK akhirnya menurun selepas berbulan-bulan mencatat peningkatan dua angka, namun pasaran masih meletakkan jangkaan untuk Bank of England (BOE) melaksanakan satu lagi kenaikan kadar oleh bank pusat.
Reaksi awal mata wang memperlihatkan pound melonjak, sebelum mengurangkan semula keuntungan tersebut untuk didagangkan sekitar harga 1.2440 berbanding US dolar ketika penulisan.


Data Inflasi US (PCE) Merosot Beri Tekanan Kepada The Fed

Indeks perbelanjaan penggunaan peribadi US (Personal Consumption Expenditure, PCE) merosot 0.2% pada Mac berbanding bulan sebelum itu yang merekod kenaikan 0.1%. Dalam tempoh 12 bulan sehingga Mac indeks ini susut ke 1.8% dari 2.1% dan jangkaan pasaran 1.9%.
Bacaan Core PCE (Asas-PCE) pula susut 0.1% pada tempoh sama yang sejajar dengan jangkaan pasaran di mana dalam tempoh 12 bulan sehingga Mac bacaan ini merosot kepada 1.6% dari 1.8%.
Kenaikan inflasi ke paras sasaran The Fed 2.0% akan menjadi perhatian minggu ini dengan bank pusat US itu akan mengadakan mesyuarat pada Khamis.
 Pada Februari lepas, bacaan indeks yang mejadi pilihan The Fed menganggar inflasi ini naik sehingga melebihi 2.0% berikutan kesan kenaikan harga bahan api, tetapi kadar-asas (core-rate) masih lagi di bawah 2.0%. Kini kadar utama juga telah susut ke bawah paras 2.0% semula.
Majoriti ahli FOMC meramalkan kadar inflasi menuju ke paras 2.0% walaupun masih ada ketidaktentuan dengan sesetengah ahli yang masih ‘dovish‘ dengan tekanan inflasi yang masih lemah untuk menolak inflasi lebih tinggi.
Data PCE secara keseluruhan akan meningkatkan keraguan terhadap trend terkini inflasi di US dan akan menyebabkan The Fed lebih berhati-hati dengan perancangan menaikkan kadar mereka pada mesyuarat Jun.
Data ini dikeluarkan pada Isnin pukul 8.30 malam yang meyebabkan US dolar melemah sejurus ia dikeluarkan.


AUD/USD Berpotensi Cecah 70 PIPS Penurunan Jika Breakout Support 0.70700

Sentimen pasaran yang masih dilihat berisiko akan membuatkan permintaan terhadap matawang berpulangan tinggi seperti dolar AUD dan NZD menurun. Pada sesi pasaran Asia permulaan minggu ini, antara data yang menjadi tumpuan bagi Aussie adalah kelulusan pembinaan bangunan baru di Australia. Bacaan data adalah positif dengan peningkatan kepada 2.5% lebih tinggi mengatasi jangkaan kenaikan 1.5% berbanding data sebelum ini di paras -8.1%.
Komponen data ini akan menunjukkan prestasi aktiviti pembinaan selepas mendapat kelulusan daripada kerajaan untuk membina bangunan baru dan akan memberi isyarat terhadap pertumbuhan sektor ekonomi Australia.
Matawang dolar USD pula didagangkan kembali berisiko setelah terkesan oleh kenyataan Presiden Donald Trump pada Sabtu ini. Trump kembali mengkritik dasar monetari bank pusat yang menyumbang kepada pengukuhan dolar AS dan berpendapat akan menjejaskan sektor perdagangan bersama negara rakan dagang Amerika yang lain setelah terbeban dengan kos perdagangan yang meningkat.
Jika diperlihatkan pergerakan pasangan matawang AUD/USD pada dagangan Jumaat lalu, USD yang mengukuh terus menekan harga dari paras Magic Pivot sehingga ke paras terendah dagangan harian sekitar support 0.70700.
Kritikan Trump pada Sabtu lalu telah membuatkan dagangan pada AUD/USD hari ini dibuka lebih tinggi meninggalkan jarak (gap) perbezaan pada pembukaan harga sesi pasaran Asia.
Harga yang dibuka pada resistance MagicR1 pada indicator Moshed Magic Line hari ini kemudiannya menunjukkan penurunan ke paras Magic Pivot 0.7088 yang berada di paras tumpuan harga pada chart AUD/USD.
 Jika harga breakout zon support 0.70700, jangkaan penurunan harga berpotensi mencecah penurunan sehingga 70 pips ke paras sekitar support 0.7003 (MagicS3) pada indicator Moshed Magic Line.
Namun, jika harga berjaya membuat kenaikan semula, berkemungkinan harga bakal menguji semula zon tumpuan harga sekitar 0.71500 berhampiran resistance MagicR3.
Lihat gambar chart AUD/USD di bawah untuk rujukan tambahan analisis teknikal anda dan perhatikan paras tumpuan yang disediakan pada indicator Moshed Magic Line.

Paras support: 0.7056, 0.7036, 0.7003.
Paras resistance: 0.7108, 0.7141, 0.7160.


Tumpuan Sedang Terarah Kepada Persidangan Kemuncak G20 Yang Bermula Hari Ini

Setelah dinantikan-nantikan oleh para pelabur, persidangan kemuncak pemimpin-pemimpin negara G-20 akhirnya membuka tirainya pada hari ini yang akan berlangsung selama dua hari di Osaka, Jepun.
Dalam acara yang berlangsung itu, para pemimpin dari Kesatuan Eropah telah memberi amaran terhadap kerosakan yang disebabkan oleh ketegangan perang dagang yang berlarutan antara Amerika Syarikat dan China di mana membuatkan ekonomi global terjejas teruk.
Persidangan G-20 tahunan itu dimulakan dengan isu kebimbangan global terhadap perang dagang dan juga ketegangan yang timbul ekoran ancaman komitmen nuklear Iran lebih mendominasi berbanding isu-isu lain seperti ekonomi digital dan juga iklim ekonomi dunia.
Semua mata tertumpu pada mesyuarat peringkat tinggi antara Presiden dua negara iaitu Donald Trump dan Xi Jinping pada persidangan kali ini untuk mendapatkan petunjuk sama ada Presiden Amerika Syarikat tersebut akan meneruskan tindakan ancamannya sebelum ini untuk mengenakan tarif tambahan terhadap barangan import China.
 Presiden Suruhanjaya Eropah, Jean-Claude Juncker mengatakan hubungan dagang antara China dan AS semakin menyulitkan dan situasi yang tidak menyenangkan itu telah menyumbang kepada kelembapan pertumbuhan ekonomi global.
Tambah Juncker lagi, dalam perbincangan beliau antara pegawai China dan Amerika Syarikat, beliau telah cuba menarik perhatian mereka terhadap impak buruk yang tercetus akibat daripada kontroversi yang melanda itu.
Beliau turut memberitahu bahawa Kesatuan Eropah sedang bekerjasama dengan China, Jepun, Amerika Syarikat dan juga negara-negara lain untuk membentuk Organisasi Perdagangan Dunia (WTO) dan mencipta lapangan tahap yang lebih kemas dan teratur.
Presiden Majlis Eropah Donald Tusk, meluahkan kebimbangan beliau berhubung keupayaan Iran mencapai komitmen nuklear dan berkata Kesatuan Eropah akan terus memantau Tehran dalam pematuhan undang-undang perjanjian.
Dalam kenyataan Tusk pada sidang akhbar, beliau menyatakan bahawa adalah sangat digesa untuk Iran kekal mematuhi komitmen mereka di bawah perjanjian nuklear, dan Kesatuan Eropah akan mengambil tindak serius dan bertanggungjawab jika Iran melanggarkan peraturan.


Pasaran Minyak Mentah Sedang Berdepan Dengan Masalah Serius

Bear market telah memandu pasaran minyak mentah ke nilai yang lebih rendah. Lebih memburukkan situasi, kemelut terhadap lebihan bekalan masih berterusan sehingga kini.
Baca : Kemelut Yang Sedang Melanda Pasaran Minyak Mentah
Beberapa penganalisis percaya bahawa harga minyak boleh kembali semula ke paras terendah dalam tempoh 12 tahun iaitu sekitar $26 hingga $27 setong.
 Pasaran minyak memberi kejutan apabila inventori bagi komoditi itu telah melonjak sebanyak 1.4 juta tong beberapa minggu sebelum ini.
Pun begitu, Goldman Sachs menjangkakan harga minyak akan kembali kuat. Pada Rabu, bank tersebut mengekalkan ramalan peningkatan harga minyak kepada $52.50 pada tahun 2017.
Pada Selasa, Bank Perancis, Societe Generale berkata saham global semakin kukuh berbanding suku pertama tahun ini. Jadi, bekalan dan permintaan global juga dilihat semakin seimbang berikutan penyusutan minyak mentah secara berperingkat.
Lagi artikel mengenai minyak mentah disini.


Federal Reserve AS Akhirnya Beri Petunjuk Untuk Pemotongan Kadar Faedah?

Dagangan awal Mac dimulakan dengan sentimen pasaran yang masih berisiko dipengaruhi oleh ancaman penularan wabak coronavirus yang semakin membimbangkan, di mana secara keseluruhannya kini, angka kematian telah mencecah 3,051 manakala jumlah kes naik kepada 88, 591.
Us dolar jatuh ke paras terendah 5 bulan berbanding safe-haven yen susulan kenyataan Pengerusi Federal Reserve AS (Fed), Jerome Powell yang memberi indikasi mengenai pemotongan kadar faedah berikutan coronavirus.
Pada Jumaat, Powell berkata bank pusat akan mengambil tindakan yang bersesuaian untuk menyokong ekonomi AS dalam berdepan dengan risiko yang tercetus akibat wabak coronavirus, walaupun pada mulanya beliau menyatakan ekonomi masih dalam keadaan yang kukuh.
Berikutan itu, pelabur menganggapnya sebagai petunjuk bahawa Fed akan mengurangkan kadar faedah sekurang-kurangnya 0.25% pada mesyuarat yang dijadualkan akan berlangsung pada 17-18 Mac ini.
Kenyataan Fed juga telah mendorong peningkatan dolar euro untuk diniagakan tinggi berbanding USD.
 Sementara itu, Pertubuhan Kesihatan Sedunia (WHO) berkata bahawa kesan risiko wabak COVID-19 adalah sangat tinggi di peringkat global dan peningkatan berterusan dalam kes ini merupakan satu kebimbangan buat WHO.
Safe-haven yen telah meningkat sebanyak 3.2% pada minggu lalu, menjadikannya sebagai keuntungan terbesar sejak Julai 2016.
Ketika China sedang berjuang untuk memerangi penularan wabak coronavirus yang saban hari mencatatkan peningkatan dalam kes dan kematian, aktiviti perkilangan di ekonomi kedua terbesar dunia itu mengalami kejatuhan yang ketara pada bulan Februari.
Data rasmi PMI China yang diterbitkan oleh Biro Statistik Kebangsaan (NBS) pada Sabtu, menunjukkan sektor pembuatan mencecah rekod terendah iaitu 35.7 daripada 50.0 pada bulan sebelumnya.
Ini menyebabkan dagangan matawang Asia, dolar Aussie dan New Zealand terus diniagakan lemah berbanding USD.


Selepas Harga Menjunam, GBP/USD Bakal Lengkapkan 200 Pips Lonjakan Semula

Matawang Pound Sterling menunjukkan pengukuhan berbanding US dolar pada dagangan penghujung minggu sementar pelabur menantikan keputusan rundingan Brexit bagi pusingan terbaru.
Pada sesi Eropah, data jualan runcit serta data PMI pembuatan dan perkhidmatan UK akan dipantau yang bakal memacu gerakan Pound sehingga sesi New York berakhir.
Dapat dilihat pergerakan harga pada carta pasangan matawang GBP/USD tampil paparkan kenaikan semula pada sesi New York semalam susulan penyusutan US dolar selepas data tuntutan pengangguran AS diterbitkan merosot.
Harga kembali bergerak di atas paras sokongan Moving Average 50 (MA50) pada rangka masa 1 jam pergerakan harga di carta GBP/USD dengan lonjakan lebih 150 pips yang memberi isyarat trend bullish harga semula.
Kenaikan harga bersambung pada dagangan hari ini (Jumaat) dan bakal menuju ke paras ketinggian pada Rabu lalu sekitar 1.32650. Pergerakan harga perlahan di sesi Asia.
 Paras resistance 1.32800 dilihat akan diuji dan menjadi paras penentu untuk harga meneruskan kenaikan lebih tinggi atau kembali membuat penurunan semula jika rintangan tersebut gagal ditembusi.
Jika berjaya tembusi paras tersebut, harga akan mencatatkan paras ketinggian terbaru sejak Disember 2019.
Namun jika harga kembali membuat penurunan semula, paras terendah mingguan pada sekitar 1.30650 akan dituju harga semula. Penurunan lebih rendah dijangkakan ke zon support pada 1.30000.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ulasan Penetapan Polisi Monetari RBA, AUD/USD Junam 80 Pip

Reserve Bank of Australia (RBA) mengekalkan polisi monetari tengah hari tadi berikutan pegawai-pegawai bank pusat memilih untuk mengekalkan kadar faedah di paras terendah bagi menyokong pertumbuhan ekonomi dan inflasi.
Bank pusat Australia itu mengekalkan kadarnya di paras 1.50% sejak kali terakhir diturunkan pada Ogos 2016. Keputusan kali ini adalah sejajar dengan jangkaan pasaran.
Pembuat polisi bank pusat menyatakan kadar inflasi jatuh baru-baru ini disebabkan oleh harga minyak mentah yang rendah. Harga pengguna (CPI) telah bergerak lebih tinggi sepanjang tahun lalu. RBA juga menyatakan pergerakan inflasi yang perlahan pada suku pertama adalah sementara.
Bank pusat ini akan mengadakan mesyuarat seterusnya pada 1 Ogos.
 Terdapat perbezaan pendapat tentang RBA yang dikatakan sepatutnya mula mengetatkan polisi monetari mereka. Analisis terbaru dari Bank of International Settlements (BIS), mengatakan ekonomi Australia adalah antara yang memberangsangkan seterusnya memerlukan mereka menaikkan kadar faedah bagi menghalang kenaikan hutang isirumah dan nilai harga hartanah.
Menurut bekas ahli lembaga RBA John Edwards, walaupun dengan kenaikan satu mata asas kadar faedah akan memberikan kesan negatif kepada ekonomi. Dalam masa yang sama, Edwards menjangka ada lapan kenaikan kadar faedah sepanjang 2018 hingga 2019.
Inflasi jangka panjang RBA adalah 5.2% yang jauh di atas paras semasa iaitu 2.5%.
Komen RBA bahawa ekonomi disokong oleh kadar faedah rendah dan kenaikan dolar Aussie akan merumitkan perubahan dalam ekonomi menunjukkan komitmen bank pusat yang masih mahu mengekalkan sokongan polisi monetari.
Hal ini telah menyebabkan Aud/Usd menjunam 80 pip setakat pukul 2.30 petang tadi selepas pengumuman polisi 12.30 tengah hari pada Selasa.


GBP/USD Cuba Memanjat Selepas Jatuh Ke Paras Terendah 37 Tahun

Mata wang Pound berjaya didagangkan lebih kukuh berbanding US dolar pada penghujung minggu susulan US dolar yang kembali bergerak susut, gagal untuk mengekalkan pengukuhan yang dipaparkan ketika reaksi terhadap ucapan Pengerusi Federal Reserve (Fed) Jerome Powell malam tadi.
Selepas pelantikan Perdana Menteri UK yang baru, suasana suram pula kini sedang menyelubungi England selepas berita kematian Ratu Elizabeth II dilaporkan awal pagi ini.
Namun, mata wang Pound dilihat tidak begitu terkesan sebaliknya terus mengikuti pergerakan pada mata wang US dolar dalam pasaran.
Powell masih kekal memberi petunjuk untuk bank pusat meneruskan kenaikan kadar faedah pada mesyuarat terbaru, justeru pelabur akan bersedia untuk pengukuhan US dolar pada bila-bila masa sahaja sementara masih bergerak suram ketika ini.

Pada carta harga pasangan mata wang GBP/USD, harga dilihat berlegar di atas zon support 1.14000-1.14500 pada Khamis semalam sebelum kenaikan lebih positif dipaparkan di sesi Asia pagi Jumaat ini.
Harga yang bergerak di atas paras sokongan Moving Average 50 (MA50) pada rangka masa 1 jam di carta GBP/USD memberi indikasi awal untuk permulaan bagi trend bullish harga semula.
 Namun kenaikan harga perlu menguji dahulu rintangan 1.16000 pada zon SBR (support become resistance) tersebut sebelum menunjukkan isyarat lebih jelas untuk corak kenaikan setererusya.
Kenaikan lebih tinggi melepasi zon SBR itu dilihat akan kembali mensasarkan semula pada zon tumpuan sebelum ini pada 1.18000.
Namun jika penurunan harga kembali berlaku semula, zon support 1.14000 akan kembali menjadi tumpuan untuk diuji.
Penurunan lebih rendah melepasi zon tersebut akan mencatatkan paras terendah terbaru untuk tempoh dagangan 37 tahun, iaitu terendah sejak 1985.
Sasaran untuk penurunan lanjut harga berkemungkinan boleh mencecah sekitar 1.13000 atau lebih rendah pada 1.12000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Indeks Keyakinan Pengguna US Masih Kukuh di Paras 98.1

Data Indeks keyakinan pengguna Universty of Michigan susut sedikit ke paras 98.1 pada permulaan 2017. Pasaran menjangkakan indeks ini berada di paras 98.6 dari 98.2 yang dicatatkan pada Disember.
Ini adalah bacaan kedua tertinggi sejak Julai 2016. Data ini adalah hasil tinjauan oleh Universiti Michigan ke atas 500 orang pengguna bagi mendapatkan pendapat mereka tentang tahap ekonomi pada masa ini dan jangkaan mereka di masa hadapan. Data ini dikelurakan setiap pertengahan bulan yang mewakili bacaan pada bulan tersebut.
Tren dalam keyakinan pengguna adalah penting kepada implikasi tren jangka pendek dalam jualan runcit. Rizab Persekutuan (Federal Reserve) akan meneliti situasi ini sebagai isyarat pengukuhan dalam perbelanjaan.
 Jangkaan inflasi akan menjadi lebih penting daripada keseluruhan data. Federal Reserve ketika ini akan menumpukan kepada kejatuhan jangkaan inflasi. Kejatuhan berterusan akan menyukarkan The Fed untuk menaikkan kadar sebanyak tiga kali pada tahun ini.
Kesimpulannya, peningkatan yang signifikan akan melonjakkan keyakinan bahawa sasaran inflasi akan dapat dicapai. Data pada hari ini masih dianggap begitu kukuh dengan hanya susut 0.1 berbanding bacaan sebelum ini.
Strategi Terbaik Dalam Forex Trading


AUD/USD Tidak Ketinggalan Untuk Mencanak Semula

Susulan mesyuarat FOMC bernada dovish dah melihatkan penyusutan ketara US dolar, mata wang komoditi turut memanfaatkan peluang untuk bergerak kukuh dalam pasaran.
Seperti dolar Australia, pergerakan harga berbanding US dolar telah meningkat selepas bergerak mendatar sejak awal minggu.
Pada sesi Asia, tumpuan terarah pada laporan data pekerjaan Australia dengan bacaan yang memberangsangkan. Pertambahan pekerjaan meningkat positif dan kadar pengangguran juga mencatatkan penurunan.
Namun, laporan tersebut dilihat tidak berjaya mencetuskan lonjakan nilai dolar Aussie untuk menyambung kenaikan pada sesi sebelumnya.
Pergerakan harga pada carta pasangan mata wang AUD/USD melihatkan harga telah melonjak dari paras 0.77000 ke paras 0.78000 pada sesi New York.
Bersambung pada sesi Asia, harga meneruskan kenaikan namun terhalang pada zon rintangan 0.78300.
 Kenaikan harga dijangka akan diteruskan pada sesi berikutnya dengan sasaran seterusnya akan menuju sehingga paras ketinggian 0.8000.
Sekiranya zon rintangan 0.78300 gagal ditembusi, harga boleh menjunam semula dan menguji paras sokongan pada 0.77500.
Penurunan lebih rendah akan ke paras sekitar 0.76500 yang dicecah harga pada awal dagangan Mac lalu.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Malaysia Catat Pertumbuhan Ekonomi 5.6% Lebih Dari Jangkaan Pada Suku Pertama

Ekonomi Malaysia berkembang lebih pantas pada suku pertama tahun 2017 di paras 5.6% lebih dari jangkaan pasaran dengan pertumbuhan 4.8% yang didorong oleh sektor pembuatan dan perkhidmatan.
BNM berkata pertumbuhan dari segi perbelanjaan disokong oleh peningkatan dalam penggunaan swasta yang naik 6.6%, pelaburan 12% dan eksport 9.8%.
Manakala inflasi pada suku pertama naik 4.3% di mana Bank Negara menjelaskan persepsi orang awam tentang inflasi sebenar adalah tinggi disebabkan pengalaman peribadi mereka.
 “Semua sektor dari segi pengeluaran menunjukkan peningkatan yang memberangsangkan kecuali sektor cari gali dan kuari. Sektor perkhidmatan, pembuatan dan pertanian adalah pemacu utama kepada ekonomi Malaysia.
Sektor perkhidmatan merekod pertumbuhan 5.8% yang terpantas berbanding suku keempat 2016 yang disokong oleh dagangan runcit. Sektor pembuatan pula meningkat 5.6% lebih tinggi dari 4.7% yang direkod pada suku keempat 2016.
Sektor pertanian pula melonjak semula kepada 8.3% pada suku pertama selepas merekod kemelesetan 2.5% pada suku sebelum itu. Ia banyak disumbangkan oleh industri minyak sawit yang melonjak 17.7% berbanding suku sebelum yang meleset 7.2%.
Manakala sektor pembinaan pula merekodkan kenaikan 6.5% yang didorong oleh aktiviti dalam kejuruteraan awam dan pembinaan perumahan. Sektor cari gali dan kuari pula naik 1.6% berikutan pengeluaran perlahan dalam minyak mentah dan gas.


Benarkah Dakwaan Yang Dilemparkan Terhadap Petrobras Ini?

Mahkamah rayuan Amerika Syarikat bertindak meletakkan syarikat minyak yang dikendalikan oleh Brazil Petroleo Brasileiro SA itu dalam keadaan ‘pending’. Menurut mahkamah, tindakan itu sementara menunggu penyelesaian rayuan yang difailkan oleh syarikat tersebut.
Seperti yang diketahui umum, Pertobras sedang dalam siasatan terhadap kes rasuah secara besar-besaran yang dikenali sebagai Operation Car Wash.
 Syarikat Brazil merayu keputusan mahkamah yang lebih ringan bagi membolehkan pemegang saham syarikat meneruskan tuntutan mereka. Kebenaran bagi semua pertuduhan ini masih dalam siasatan.
“Dalam business, jika anda sedar anda telah membuat keputusan yang salah, anda patut mengubahnya.” Ini kata-kata Richard Branson dalam artikel ini.


ADP: Amerika Mencatat Pertambahan Pekerjaan Sektor Swasta 8 Bulan Tertinggi Pada Bulan Lalu!

Data pekerjaan ADP (Automatic Data Processing) yang dikeluarkan pada hari ini menunjukkan pertambahan jumlah pekerjaan sektor swasta di Amerika Syarikat bertumbuh dengan lebih perlahan pada bulan Disember.
Berdasarkan laporan yang dikeluarkan oleh ADP National Employment pada hari Rabu menunjukkan jumlah pekerja sektor swasta telah menambah sebanyak 202,000 pekerjaan berbanding pada bulan November yang mencatat penambahan124,000 pekerjaan.
Pakar ekonomi jangkakan bilangan pekerjaan sektor swasta akan meningkat sebanyak 160,00 pada bulan Disember. Bacaan yang dicatat pada bulan Disember merupakan penambahan pekerjaan yang paling banyak sejak April.
 Laporan ADP, yang dikembangkan secara bersama dengan Analytics Moody, telah diterbitkan sebelum laporan kerja yang lebih komprehensif dikeluarkan oleh kerajaan pada hari Jumaat ini.
Pakar ekonomi Reuters meramalkan upah NFP dijangka meningkat sebanyak 164,000 pekerjaan bulan lalu selepas melonjak 266,00 pekerjaan pada bulan November. Kadar pengangguran dijangka stabil hampir pada paras terendah 50 tahun iaitu pada 2.5%.
Indeks US dolar yang mengukur dolar greenback berbanding enam matawang utama didagangkan kukuh sebanyak 0.11% pada paras 96.815 setakat jam 10.20 p.m.


Tekanan Harga Kilang Di Australia Berkurangan Pada Suku Kedua.

Indeks Harga Pengeluar Australia berkembang dengan kadar sederhana pada suku kedua, menjadi petanda kepada kekuatan matawang AUD yang jatuh pada bulan Mei lepas.
Data Harga Pengeluar (PPI) untuk suku tahun kedua 2017 (April-Jun) meningkat 0.5% sedikit rendah daripada ramalan 0.6%. Namun, jika dibandingkan dengan laporan suku tahun kedua 2016, harga telah meningkat 1.7%.
Harga pengeluar dari killang-kilang biasanya bergerak seiring atau mempengaruhi tren harga pengguna sekaligus menentukan tekanan kos dalam ekonomi.
 Kenaikan pada suku kedua tahun ini menyumbang kepada peningkatan harga dalam sektor kejuruteraan awam, pembinaan dan pertanian. Harga minyak menjadi salah satu penyumbang utama kenaikan harga dalam sektor perkhidmatan ini.
Awal minggu ini, kerajaan Australia menunjukkan kejatuhan kadar inflasi pengguna (CPI) untuk suku tahunan bulan Jun pada 1.9%, menurun daripada paras 2.2% berdasarkan laporan tahunan bulan Mei.
Dolar Autralia meningkat 0.1% kepada 0.7970 USD. Matawang ini telah meningkat sehingga 5% sejak bulan lepas.


Bank Pusat Australia Kekalkan Kadar Pada Paras 1.50 Peratus!

Dalam mesyuarat RBA, lembaga pengarah baru-baru ini membuat keputusan untuk meninggalkan kadar tidak berubah pada 1.50 peratus.
Keadaan ekonomi global telah meningkat beberapa bulan kebelakangan ini termasuk keyakinan perniagaan dan pengguna.
Di Australia, ekonomi sedikit berubah sejak akhir-akhir ini berikutan ledakan dari sektor perlombongan. Bagaimanapun, KDNK direkod lemah daripada apa yang dijangkakan pada suku September.
 Dalam masa yang sama, pertumbuhan ekonomi kekal dengan jangkaan pertumbuhan sebanyak 3 peratus dalam tempoh beberapa tahun akan datang.
Bank Pusat Australia turut mengumumkan bahawa inflasi masih berada pada tahap rendah dengan inflasi asai sekitar 1.5 peratus. Ramalan Inflasi akan datang juga diletakkan kekal tidak berubah.
Kemana Hala Tuju Minyak Mentah Dalam Sesi Ini? Semua Oil Trader perlu Hadam Artikel Ini!


Kekal Bullish, GBP/USD Lengkapkan 300 Pips Kenaikan Harga!

Sejak minggu lalu, harga yang dipaparkan pada carta pasangan mata wang GBP/USD telah melengkapkan lebih 300 pips kenaikan sehingga bersambung pada dagangan hari ini.
Keputusan mesyuarat FOMC pada awal pagi ini yang menyaksikan US dolar mengalami kejatuhan nilai dilihat akan menjadi faktor untuk terus menyokong corak kenaikan harga.
Federal Reserve (Fed) dilihat akan terus mengekalkan polisi yang longgar untuk tempoh yang lebih panjang dan tidak memberi petunjuk bahawa langkah pengurangan pembelian bon (tapering) akan dilaksanakan dalam masa terdekat.
Faktor penurunan kes jangkitan di UK serta pembukaan semula ekonomi memberi sokongan terhadap pergerakan Pound Sterling walaupun pelabur masih berhati-hati terhadap risiko yang membelenggu mata wang Britain itu.

Situasi penyusutan US dolar selepas mesyuarat FOMC bakal membuka lebih besar ruang untuk harga bergerak dalam trend bullish selepas kenaikan telah mencapai zon rintangan pada 1.39000.
 Sesi Asia pagi ini melihatkan pergerakan harga masih meneruskan kenaikan walaupun pada momentum yang lebih perlahan. Dijangka sesi berikutnya akan melihatkan pergerakan lebih agresif.
Kenaikan yang diteruskan bakal menuju ke paras tumpuan yang sebelum ini menjadi sasaran penganalisis iaitu pada zon 1.40000.
Mencapai ke paras tersebut akan mencatatkan paras tertinggi terbaru harga dalam tempoh 5 minggu selepas kali terakhir diuji pada penghujung Jun lalu.
Sekiranya harga membuat penurunan semula, beri tumpuan pada zon tumpuan seperti pada 1.38300-1.38000 dan reaksi harga pada zon tersebut.
Sekiranya trend bearish kembali bermula, paras sokongan pada 1.37000 dan 1.36000 yang menjadi paras penting pada minggu lalu bakal diberi perhatian oleh pelabur.
Lihat gambar carta pasangan mata wang GBP/USD di bawah untuk rujukan analisis teknikal anda.


Analisis GOLD – Target Emas Seterusnya Adalah $1,900?

Harga emas nampaknya lebih aktif pada dagangan Rabu semalam selepas pamer pergerakan mendatar pada hari sebelumnya.
Jom teliti apa yang terjadi pada carta harga XAU/USD yang mengukur nilai emas berbanding US dolar semalam.
Selepas kenaikan emas harga terhalang pada paras rintangan 1875.00, penurunan dilihat dibuat pada sesi Eropah semalam menuju ke zon RBS (resistance become support) 1850.00.
Namun, lonjakan ketara harga emas disaksikan para pelabur pada awal sesi New York apabila harga melepasi rintangan 1875.00 mencapai paras ketinggian terbaru pada 1890.00.
Sentimen berisiko pasaran didorong penurunan pada indeks-indeks utama pasaran Wall Street untuk hari ketiga berturut-turut telah meningkatkan harga emas di awal sesi sementara US dolar bergerak lemah menantikan laporan minit mesyuarat FOMC terbaru.
Selain itu juga, pasaran kripto yang sedang bergelora menyaksikan kejatuhan harga Bitcoin ke paras $30,000 dan mengheret mata wang kripto yang lain turut ketara susut, menjadi faktor peningkatan harga emas.
Ini adalah disebabkan kebimbangan pelabur-pelabur institusi terhadap situasi tidak menentu pasaran itu untuk beralih ke arah emas sebagai pelabur yang lebih selamat.
 Namun begitu, lonjakan harga emas gagal dikekalkan pada carta XAU/USD selepas harga susut semula ekoran reaksi pasaran terhadap laporan minit mesyuarat FOMC menyaksikan pengukuhan semula US dolar.
Pergerakan harga kembali mendatar bersambung pada dagangan Khamis meniti di atas paras sokongan Moving Average 50 (MA50) pada rangka masa 1 jam dan terhalang kembali pada rintangan 1875.00.
Sekiranya kenaikan berjaya diteruskan semula, berkemungkinan harga emas mampu mencapai paras lebih tinggi dengan jangkaan ke paras 1900.00 sebelum dagangan minggu ini berakhir.
Sebaliknya, jika harga emas susut semula, zon RBS 1850.00 akan menjadi paras sokongan bagi penurunan awal.
Untuk penurunan lebih ketara, paras tumpuan pada 1820.00 zon RBS 1800.00 dilihat antara paras yang akan kembali dituju semula harga.
Lihat gambar carta harga XAU/USD di bawah untuk rujukan analisis teknikal anda.


Data Ekonomi Sesi Eropah Gagal Perkukuhkan Euro dan Sterling

Pound Sterling pada dagangan sesi Eropah hari ini menunjukkan kejatuhan nilai dagangannya dengan penurunan dipaparkan pada carta harga bersama pasangan matawang utama yang lain. Penurunan harga didorong oleh kegusaran para pelabur menjelang data pekerjaan Britain yang dijangka merosot.
Pada jam 4.30 petang, data pekerjaan dikeluarkan dengan bacaan keseluruhan dilihat agak bercampur-campur.
Data yang menjadi tumpuan utama iaitu indeks purata pendapatan yang mewakili 3 bulan data, mencatatkan kenaikan lebih tinggi iaitu pada kadar 3.4% mengatasi jangkaan kekal di paras 3.1% seperti bacaan terdahulu.
Selain itu, kadar pengangguran pula kekal di paras 3.8% seperti yang dijangkakan oleh pasaran. Kadar tersebut merupakan paras terendah untuk tempoh 44 tahun.
Namun begitu, bilangan tuntutan bagi yang tidak bekerja di UK meningkat kepada 38,000 orang pada bulan Jun 2019, diikuti bacaan 24,500 orang pada data yang dikemaskini pada bulan sebelumnya. Jumlah tersebut jauh lebih tinggi berbanding jangkaan penurunan oleh pasaran dan juga merupakan angka kenaikan tertinggi bulanan sejak Mei 2009.
 Turut menjadi perhatian pada sesi Eropah adalah dagangan Euro yang memberi reaksi terhadap data ekonomi yang dikeluarkan.
Dolar Euro turut mencatatkan penurunan pada dagangan pada sesi Eropah selepas mendatar pada sesi Asia, mengiringi kejatuhan dagangan Sterling.
Tumpuan adalah pada sentimen ekonomi Jerman tinjauan ZEW dengan catatan angka yang lebih rendah iaitu -24.5 berbanding jangkaan penurunan -22.1 daripada bacaan -21.1 yang terdahulu.
Sementara, data imbangan dagangan mencatatkan bacaan yang positif dengan lebihan dagangan meningkat kepada EUR 23.0 bilion untuk bulan Mei berbanding jangkaan kenaikan EUR 16.9 bilion daripada EUR 15.3 bilion.
Kadar eksport meningkat kepada 7.1% berbanding tahun sebelumnya manakala kadar import perlahan kepada 4.2%.


EUR/JPY Lanjutkan Penurunan Ke Paras Terendah Terbaru 5 Minggu

Pergerakan harga pada carta pasangan mata wang EUR/JPY pada Rabu semalam antara yang mencuri tumpuan pelabur semalam apabila telah mencatatkan penurunan ke paras terendah terbaru 5 minggu.
Mata wang Yen yang sebelum ini didagangkan lemah berkemungkinan mendapat suntikan pengukuhan semula dari faktor sentimen pasaran yang semakin berisiko di mana memberi kelebihan terhadap mata wang safe-haven seperti US dolar.
Sementara mata wang Euro pula terus mengalami kejatuhan nilai yang ketara pada minggu ini didorong oleh kebimbangan kemelesetan ekonomi Eropah berikutan risiko industri tenaga yang terjejas kesinambungan daripada krisis bersama Rusia.
Namun, penganalisis melihat terdapat peluang untuk Euro kembali meningkat semula jika tumpuan pelabur mula beralih kepada langkah pengetatan dasar monetari yang bakal dilaksanakan oleh European Central Bank (ECB) pada mesyuarat Julai ini.
Memantau pergerakan pada carta EUR/JPY minggu ini, harga telah membuat penurunan drastik pada Selasa lalu selepas kenaikan yang dipaparkan sebelumnya mencapai paras sekitar 142.300.
Namun harga telah menjunam melepasi zon tumpuan 140.00 dan menyambung lagi penurunan lebih rendah pada dagangan Rabu semalam.
Penurunan harga pada sesi Eropah semalam telah berjaya mencecah paras 137.500 untuk rekod terendah terbaru 5 minggu sebelum harga sedikit meningkat semula pada dagangan sesi New York.
 Bersambung pada dagangan hari ini (Khamis), kenaikan dilihat masih diteruskan sehingga ke awal sesi Eropah namun pada kadar yang perlahan.
Paras halangan Moving Average 50 (MA50) pada rangka masa 1 jam akan diuji untuk harga berikan petunjuk untuk lanjutan pergerakan seterusnya.
Sekiranya harga berjaya melepasi halangan MA50 tersebut, berkemungkinan kenaikan boleh diteruskan untuk menuju ke zon 140.00 yang dilihat akan membentuk zon SBR (support become resistance) yang baru.
Sebaliknya jika harga kembali menunjukkan petanda untuk menyambung corak penurunan sebelum ini, zon support pada 137.500 akan terus diuji untuk ditembusi.
Sekiranya harga meneruskan penurunan melepasi support tersebut, harga boleh mencecah sehingga jangkaan sekitar 134.00 untuk catatkan paras terendah terbaru 7 minggu.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Anda Sudah Biasa Mendengar Turun Naik Dalam Komoditi Ini, Kan?

Harga minyak mentah mula rebound dalam sesi Asia selepas jatuh lebih 3% dalam sesi sebelum ini. Data dari kumpulan industri menunjukkan angka penggerudian di Amerika Syarikat yang lebih kecil dari jangkaan.
Institut Petroleum Amerika (API) melaporkan stok simpanan minyak mentah sebanyak 1.4 juta tong bagi minggu berakhir 9 September. Angka ini lebih kecil dari 3.8 juta tong yang diramal oleh penganalisis. Kerajaan Amerika Syarikat akan mengeluarkan data rasmi pada hari ini.
Brent mentah didagang pada $47.34 setong, meningkat 24 sen.
 Sementara itu, WTI mentah didagang meningkat 29 sen.
Harga minyak mentah merosot semalam selepas data dari IEA menunjukkan kelembapan permintaan yang dijangka bakal berterusan sehingga separuh pertama 2017.
Menurut Bank ANZ Australia, harga semakin memberat selepas data terbabit dikeluarkan.

Berita Ini Mungkin Boleh Menenangkan Rakyat Malaysia Yang Semakin Risau Dengan Ekonomi!


Kenapa AUD/USD Terus Turun Walaupun Sentimen Pasaran Positif?

Walaupun sentimen pasaran semasa kekal positif, dagangan Aussie gagal memanfaatkan peluang untuk mengukuh dengan penurunan yang ditunjukkan oleh matawang Australia itu.
Dagangan dolar AUD terus didagangkan lemah sejak awal minggu ini bermula ekoran minit mesyuarat yang dikeluarkan untuk mesyuarat September lalu bernada dovish membuatkan pelabur lebih berhati-hati.
Bank pusat Australia menyatakan tindakan pelonggaran polisi akan dilanjutkan jika perlu dengan tujuan untuk menyokong ekonomi negara walaupun menyedari kadar faedah yang rendah bakal memberi kesan buruk terhadap sektor perumahan di Australia.
Selain itu juga, pelabur berwaspada menantikan laporan pekerjaan Australia pada sesi Asia esok hari (Khamis) dengan jangkaan penurunan pada kadar pertambahan pekerjaan pada bulan September. Kadar pengangguran pula dijangka kekal selepas meningkat pada bacaan bulan lalu.
Diperhatikan pergerakan harga pada carta pasangan matawang AUD/USD, harga menunjukkan corak penurunan pada minggu ini menyambung penurunan pada penghujung dagangan minggu lalu.
Penurunan harga pada dagangan Isnin semalam telah mencecah paras 0.67450 sebelum kembali membuat kenaikan semula. Dagangan pada hari ini melihatkan harga telah berjaya melepasi penurunan lebih rendah dari paras tersebut sehingga ke paras sekitar 0.67250.
 Namun,harga kembali membuat kenaikan menguji semula paras 0.67450 yang merupakan zon SBR (support become resistance) sehingga dagangan menuju ke sesi pasaran Eropah.
Jika harga berjaya naik lebih tinggi semula, jangkaan kenaikan harga akan menuju ke paras sekitar 0.67800 untuk mencapai paras tertinggi mingguan.
Namun jika dagangan Aussie terus lemah, penurunan harga bakal menuju ke paras penting pada 0.67100 yang merupakan zon RBS (resistance become support) pada carta AUD/USD yang perlu ditembusi harga.
Penurunan harga lebih rendah bakal menguji semula zon support yang diuji pada awal Oktober pada paras 0.66700.
Pelabur akan memberi fokus pada laporan data pekerjaan Australia dan angka yang diterbitkan bakal mempengaruhi nilai dagangan Aussie.
Lihat gambar carta pasangan matawang AUD/USD di bawah untuk rujukan teknikal analisis anda.


Inflasi Pengeluar China Menguncup, Tanda Ekonomi Semakin Lemah!

Salah satu pengukur inflasi China mengalami deflasi buat kali pertama dalam tempoh hampir dua tahun apabila harga komoditi global merosot dan sekatan Covid-19 yang berterusan melemahkan permintaan.
Menurut data yang dikeluarkan Biro Perangkaan Kebangsaan (NBS), indeks harga pengeluar (PPI) tahunan China merosot 1.3% pada Oktober daripada kenaikan 0.9% yang dicatatkan bulan sebelumnya.
Ini merupakan kejatuhan pertama dalam ukuran inflasi itu sejak Disember 2020 disebabkan kemerosotan harga besi dan keluli.
 Sementara itu, inflasi pengguna pula terus mencatat peningkatan yang perlahan berikutan permintaan yang lemah menyebabkan harga kekal rendah. Indeks harga pengguna (CPI) meningkat 2.1% tahun ke tahun, menurun daripada kenaikan 2.8% pada bulan September.
Inflasi teras, yang tidak termasuk harga makanan dan tenaga yang tidak menentu, dicatatkan tidak berubah pada 0.6% dan berada di bawah 1% sejak empat bulan lalu.
Berbeza dengan negara lain, harga pengguna dan pengeluar di China terus melemah kerana masih bergelut dengan penutupan Covid-19 yang berulang.
China juga menghadapi permintaan luar negara yang merosot apabila inflasi global yang tinggi dan kebimbangan kemelesetan menyebabkan pengguna membataskan perbelanjaan.


Apa Yang Anda Faham Tentang Sentimen Pasaran? Kami Beri Penjelasan Lanjut Dalam Artikel Ini!

Pengalaman berada dalam lapangan forex trading ini mesti membuatkan ramai trader sudah lali dengan ‘permainan’ dan liku-liku pasaran.
Dan sudah pasti apabila anda membaca mengenai laporan ekonomi atau sebarang event penting yang bakal berlaku, forex trader mesti mempunyai persepsi tersendiri mengenai pergerakan pasaran.
Tidak kisah dalam apa jua jenis trade yang dilalui, setiap trader mesti mempunyai tanggapan positif atau negatif. Walaupun begitu, tidak kira betapa yakinnya seseorang trader atau betapa cantiknya pasaran mengikut trend line, mereka masih mempunyai risiko untuk loss.
Loss itu bukan sesuatu yang perlu kita elakkan semasa trade, tetapi rugi adalah sebahagian dari lumrah trading. Hatta jika anda tanya kepada jutawan terkemuka dunia sekalipun, pasti ada sesekali trading mereka tidak menjadi.
Jadi, gabungan pandangan, idea, dan pendapat inilah yang disebut sebagai sentimen pasaran.
Sentimen adakalanya benar dan adakalanya salah.
 Lebih tepat jika sentimen ini disebut sebagai emosi yang mendominasi majoriti pasaran untuk menjelaskan hala tuju pasaran.
Salah satu contoh mudah, majoriti pasaran menganggap dasar ekonomi Trump terbaik dalam menggerakkan dan memajukan lagi ekonomi Amerika Syarikat. Sentimen seperti ini yang mempengaruhi pasaran sehingga menolak tinggi US Dollar walaupun selepas beberapa minggu kemenangan Trump.
Jadi, apa yang perlu anda lakukan dengan sentimen pasaran ini?
Gabungkan sentimen ini dengan analisis teknikal dan fundamental untuk anda muncul dengan satu ‘idea’ yang lebih tepat dalam trading.
Semoga penulisan kali ini lebih membantu anda untuk bertahan dalam dunia trading!
Update Terkini Matawang Euro dan Aussie Dalam Sesi Asia Pagi Ini!


Jawatan Mario Draghi Akan Digantikan Oleh Seorang Wanita?

Ketidaktentuan pada kepimpinan di Eropah kembali menambahkan kegelisahan terhadap pasaran. Namun apa yang lebih mengejutkan adalah calon utama yang dikaitkan untuk menggantikan jawatan Mario Draghi sebagai presiden bank pusat Eropah pada 31 Oktober nanti.
Para pemimpin Kesatuan Eropah pada Selasa telah bersetuju mencalonkan Christine Lagarde sebagai ketua baru di European Central Bank (ECB) selain menetapkan empat lagi posisi jawatan yang penting dalam Kesatuan Eropah selepas maraton rundingan yang mendedahkan pembahagian lebih lanjut dalam blok tersebut.
Christine Lagarde adalah merupakan Pengarah Urusan Dana Kewangan Antarabangsa atau International Monetary Fund (IMF) dan namanya dikaitkan sebagai calon utama menggantikan Gabenor ECB, Mario Draghi.
Selama tiga hari persidangan rundingan berlangsung berakhir dengan perjanjian yang harus disahkan oleh Parlimen Eropah dan telah ditolak serta merta oleh sosialis dan blok hijau dalam perhimpunan di Strasbourg.
Para pemimpin berharap pencalonan dua wanita iaitu Lagarde dan juga Menteri Pertahanan Jerman, Ursula von de Leyen sebagai jawatan penting yang diputuskan oleh Kesatuan Eropah untuk pertama kali, akan memberikan mesej yang positif dan memulihkan semula kerosakan yang terkesan oleh persidangan.
Perselisihan yang berlaku sebelum ini menggambarkan perpecahan yang lebih luas dalam pusat politik Eropah yang terbukti pada pilihanraya Parlimen Eropah Mei lalu di mana melihatkan perhimpunan yang berpecah-belah antara blok.
 Di bawah perjanjian, von der Leyen iaitu sekutu rapat kepada Canselor Jerman Angela Markel bakal menggantikan jawatan Jean-Claude Juncker sebagai Presiden Suruhanjaya Eropah dalam cabang eksekutif Kesatuan Eropah.
“Akhirnya, Eropah akan dipimpin oleh wanita.” Berikut kenyataan yang diucapkan kepada wartawan oleh pengerusi persidangan Kesatuan Eropah, Donald Tusk yang merujuk kepada sejarah tokoh mitos Yunani Purba di Eropah.
Tusk turut mengatakan, Christine Lagarde akan menjadi calon yang sempurna untuk jawatan presiden ECB dan beliau amat yakin Lagarde akan menjadi seorang presiden yang berdikari.
Tanggungjawab terbesar untuk Lagarde adalah untuk memulihkan semula ekonomi di zon Eropah, di mana beliau sebelum ini menafikan sebarang kepentingan dalam jawatan di Kesatuan Eropah.
Namun kebimbangan turut dirasai oleh para pelabur dan pemain pasaran dengan penggantian jawatan penting teraju bank pusat Eropah dengan tidak berlatarbelakangkan karier dalam bank pusat. Beliau dikenali sebagai seorang tokoh politik namun tidak sebagai seorang ahli ekonomi.
Adakah isu pencalonan pemimpin baru ECB ini akan terus menambahkan tekanan terhadap dagangan Euro dalam pasaran? Sama-sama kita nantikan.


GBP/USD Jatuh Lagi Ke Paras Terendah Sejak Mac 2020!

Mata wang Pound mengalami kejatuhan lebih rendah berbanding US dolar pada pembukaan pasaran awal minggu ini selepas menerima tekanan pengukuhan raja mata wang pada penutup dagangan minggu lalu.
Acara simposium Jackson Hole memberi tumpuan pada ucapan oleh Pengerusi Federal Reserve (Fed) Jerome Powell dengan isyarat hawkish untuk bank pusat meneruskan kenaikan kadar faedah yang agresif walaupun terpaksa ‘melukai’ ekonomi.
Ini telah mengundang lonjakan nilai US dolar pada sesi New York Jumaat lalu untuk menambahkan tekanan buat Pound yang bergerak suram beberapa minggu kebelakangan ini.

Jika diteliti pada dagangan Jumaat lalu pada carta pasangan mata wang GBP/USD, harga memaparkan kenaikan dari zon 1.18000 dan menguji rintangan 1.18800.
Namun gagal untuk meneruskan kenaikan lebih tinggi, pengukuhan US dolar telah mendorong kejatuhan semula harga di bawah paras 1.18000.
Harga yang bergerak di bawah paras halangan Moving Average 50 (MA50) pada rangka masa 1 jam di carta GBP/USD juga memberi indikasi untuk pergerakan bearish.
 Harga yang memulakan dagangan pada pembukaan awal minggu ini di paras support minggu lalu sekitar 1.17200, penurunan harga diteruskan lagi sehingga ke paras sekitar 1.16600.
Ini menjadi paras terendah terbaru harga untuk tempoh 2 tahun, iaitu terendah sejak Mac 2020.
Jika diperhatikan, dagangan pada Mac 2020 lalu pernah mencecah sehingga sekitar 1.14000, dan ini mungkin berpotensi menjadi sasaran buat harga pada penurunan yang diteruskan minggu ini.
Sebaliknya jika berlaku kenaikan semula harga, rintangan pada zon 1.18000 bakal diuji sebelum melepasi halangan MA50 untuk isyarat perubahan trend bullish semula.
Kenaikan yang diteruskan sekali lagi akan menguji rintangan yang gagal dilepasi minggu lalu iaitu pada zon 1.18800.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Adakah Ketidakstabilan Harga Minyak Akan Kekal Berlarutan?

Harga minyak mentah mencatat keuntungan di Asia selepas kebanyakan pelabur berhati-hati berkenaan ramalan bekalan yang semakin menurun. Ramalan ini mendahului anggaran industri terhadap stok simpanan Amerika Syarikat.
Institut Petroleum Amerika (API) akan mengeluarkan data anggaran terhadap stok minyak mentah AS dan stok bertapis pada lewat Selasa. Jabatan Tenaga Amerika Syarikat sendiri akan mengeluarkan anggaran yang lebih tepat serta dapat diakses pada hari Rabu.
Di New York Merchantile Exchange, WTI mentah untuk penghantaran bulan September meningkat kepada $ 43.23 setong. Di Intercontinental Exchange (ICE), Brent mentah untuk penghantaran Oktober melonjak 0.33% kepada $ 45.28 setong.
Crude futures dilaporkan jatuh mendadak pada hari isnin, merosot ke paras terendah dalam masa 3 bulan. Hal ini berikutan kebimbangan berterusan, berkaitan dengan lebihan bekalan global dan pengukuhan US Dollar.
Pada sesi Isnin, minyak mentah jatuh ke nilai terendah sejak April apabila pelabur bertindak balas dalam melanjutkan tanda-tanda lebihan bekalan di pasaran global.
Malahan, pada minggu lepas penganalisis dari Morgan Stanley mengeluarkan amaran terhadap lebihan bekalan produk bertapis. Hal ini demikian kerana stok petrol meningkat kepada tempoh 5 tahun lebih tinggi. Ini disebabkan inventori petrol di seluruh negara meningkat sebanyak 0.91 juta tong, berikutan kenaikan 4.1 juta dalam stok simpanan bahan api sulingan minggu sebelumnya. Trend ini diburukkan lagi dengan kebimbangan bahawa kilang penapis akan melambatkan kadar pembelian minyak pada minggu-minggu akan datang. Justeru, harga minyak mentah dilihat terus merudum.
 “Trend permintaan minyak mentah menurun berbanding trend produk tapisan buat pertama kalinya dalam tempoh 3 tahun,” kata Morgan Stanley.
“Permintaan minyak mentah lebih penting berbanding baki aggregat produk tapisan. Memandang lebihan produk tapisan telah menurunkan margin produk tersebut, kami menjangkakan penyosotan permintaan minyak mentah pada bulan-bulan akan datang.”
Sebagai hasilnya, penganalisis meramalkan permintaan minyak mentah global akan meningkat sederhana sebanyak 625 ribu tong sehari pada tahun 2016. Angka itu jauh lebih rendah daripada ramalan Agensi Tenaga Antarabangsa (IEA).
WTI mentah turut melonjak berikutan tanda-tanda ketidakseimbangan supply-demand semakin pulih.
Dalam laporan lain, kebanyakan pelabur memberi reaksi terhadap perkembangan Libya selepas Petroleum Guard Commander (PFG), Ibrahim Jathran mengumumkan penghentian sekatan terhadap 3 pelabuhan utama di negara Afrika Utara.
Pengumuman itu dibuat beberapa hari selepas pegawai-pegawai National Oil Corporation (NOC) Libya memberitahu Pertubuhan Bangsa-bangsa Bersatu bahawa pembayaran kepada Jathran boleh menggalakkan kumpulan militan. Kumpulan ini dijangka mahu merampas kawalan minyak di seluruh negara dan ketara menerima bayaran rasuah dari kerajaan.


Ini Perkara Yang Dibincangkan Fed Sampai USD Naik Mencanak!

US dolar terus mengekalkan penguasaannya berbanding pesaing utama pada sesi Asia, walaupun mencatatkan penurunan sementara sebaik sahaja laporan minit mesyuarat FOMC dikeluarkan.
Laporan tersebut menunjukkan sebahagian besar pembuat dasar Federal Reserve (Fed) bersetuju untuk pengurangan pembelian aset pada tahun ini, seiring dengan syarat ekonomi yang berkembang meluas seperti dijangkakan.
Bagaimanapun, tiada isyarat jelas yang mengatakan bila tarikh pembelian bon akan dikurangkan. Pasaran sebelum ini menjangkakan Fed akan membuat pengurangan secepatnya pada bulan September.
Dalam pada itu, terdapat juga beberapa pembuat dasar lebih memilih untuk menunggu hingga awal tahun 2022 untuk memulakan pengurangan dalam pembelian aset bulanan mereka.
 Para pembuat dasar juga secara umum bersetuju bahawa pekerjaan masih tidak memenuhi penanda aras ‘kemajuan lebih besar’ yang telah ditetapkan oleh Fed sebelum mempertimbangkan kenaikan kadar.
Selain itu, para pembuat dasar juga ada membincangkan mengenai risiko kenaikan kes Covid-19 semasa yang berkaitan dengan penularan varian Delta yang boleh memberi impak kepada pemulihan ekonomi.
Setelah pelabur menghadam laporan minit mesyuarat tersebut, pasaran Wall Street terus berubah merah berikutan jangkaan pengurangan rangsangan akan dilakukan tahun ini, sementara hasil bon perbendaharaan 10 tahun pula turun lebih rendah.
US dolar yang pada mulanya menyusut, kembali mencatatkan kenaikan lebih tinggi ke paras ketinggian empat setengah bulan berbanding matawang utama yang lemah, dengan indeks dolar kukuh pada 93.34.


USD Terus Gagah, Ini Rincian Terbaru Minit Mesyuarat FOMC!

US dolar terus mengekalkan momentum pengukuhan susulan penerbitan laporan minit mesyuarat FOMC yang memperlihatkan pembuat dasar Federal Reserve (Fed) menekankan keperluan untuk melawan inflasi walaupun ia boleh memperlahankan ekonomi.
Para penggubal dasar juga tidak menolak kemungkinan untuk menyaksikan satu lagi peningkatan sebanyak 50 atau 75 mata asas susulan kenaikan tiga perempat mata asas yang telah dibuat pada bulan Jun.
Menurut bank pusat, langkah kenaikan penanda aras sebanyak 75 mata asas adalah perlu untuk mengawal lonjakan inflasi yang berada pada paras tertinggi sejak 1981.
Oleh itu, mereka akan terus berbuat demikian sehingga inflasi menghampiri sasaran Fed pada 2%.
 Selain itu, minit tersebut juga mendedahkan bahawa tindakan agresif oleh bank pusat mungkin boleh memperlahankan kadar pertumbuhan ekonomi. Namun begitu, inflasi yang tinggi membawa risiko yang lebih besar kepada Fed.
Susulan terbitan minit mesyuarat itu, dolar greenback didagangkan mengukuh pada paras ketinggian 20 tahun berbanding sekumpulan mata wang utama dengan indeks dolar menguat pada 107.05.
Beralih kepada mata wang Eropah, euro terus merosot lebih rendah dengan mencatatkan paras terendah terbaharu sejak Disember 2002 berbanding USD.
Pound juga dalam tekanan disebabkan pergolakan politik yang semakin parah di UK, di mana setakat ini sekitar 40 orang telah meletakkan jawatan daripada kabinet Perdana Menteri Boris Johnson.


EUR/USD Capai Paras Ketinggian Baru, Tapi FOMC Ubah Situasi!

Keputusan mesyuarat FOMC telah pun diketahui awal pagi ini yang menjadi acara tumpuan utama pada dagangan minggu ini.
Federal Reserve (Fed) mengekalkan kadar faedah tidak berubah di paras 5.25% seperti yang dijangkakan selepas data-data ekonomi yang diterbitkan sebelum ini yang mendorong tindakan tersebut diambil bank pusat.
Namun, US dolar yang sepatutnya melemah sebaliknya telah memaparkan pengukuhan nilainya sehingga ke penghujung sesi New York.
Ini disebabkan Fed memberi isyarat untuk menaikkan kadar faedah sebanyak 50 mata asas lagi sehingga penghujung 2023.
Walaupun mengekalkan kadar, tetapi isyarat hawkish itu menunjukkan Fed masih belum lagi ingin menamatkan pengetatan dasarnya dan tumpukan untuk menurunkan inflasi ke paras sasaran.
Seterusnya, mesyuarat dasar monetari bank pusat Eropah (ECB) pula akan diperhatikan hari ini dengan jangkaan kenaikan kadar faedah sebanyak 25 mata asas akan dilaksanakan.
Mata wang Euro berkemungkinan miliki kelebihan pada dagangan di sesi Eropah dan New York sebentar lagi.

Pada carta pasangan mata wang EUR/USD, harga pada mulanya dilihat memaparkan lonjakan ke paras ketinggian terbaru 4 minggu mencapai 1.08600.
Kenaikan di awal sesi New York itu didorong oleh penyusutan US dolar selepas data indeks harga pengeluar (PPI) Amerika Syarikat (AS) catat bacaan yang lemah.
Namun situasi bertukar apabila keputusan mesyuarat FOMC mengukuhkkan kembali US dolar.
 Harga kembali terjun semula ke paras tumpuan 1.08000 sebelum melantun dan menutup dagangan sesi New York sekitar 1.08250.
Pergerakan harga perlahan di awal sesi Asia pagi ini (Khamis), namun harga masih bergerak di atas paras sokongan Moving Average 50 (MA50) pada rangka masa 1 jam di carta EUR/USD.
Masih belum menunjukkan isyarat untuk perubahan trend, namun pelabur waspada setelah menjangkakan US dolar akan mula mengukuh semula selepas ini.
Jika kenaikan harga masih diteruskan disokong oleh keputusan mesyuarat ECB, melepasi ketinggian semalam akan mendorong kenaikan menuju sasaran seterusnya pada zon 1.09000.
Harga juga akan terus catatkan paras tertinggi terbaru 5 minggu jika berjaya mengekalkan corak bullish tersebut sehingga ke penghujung minggu ini.
Namun risiko dengan jangkaan pengukuhan US dolar bakal bermula boleh membuatkan corak harga berubah melawan arah.
Pelabur perlu bersedia sekiranya harga mula membuat penurunan di bawah paras sokongan MA50 melepasi 1.08000.
Penurunan harga bakal diteruskan menuju ke sekitar 1.07000 untuk menguji seketika paras tersebut dan seterusnya melanjutkan penurunan ke zon 1.06000.
Lihat gambar carta harga pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Harga Emas Semakin Merudum Sejak Penurunan Awal Minggu

Dagangan komoditi emas pada pertengahan minggu dilihat semakin merudum sementara pelabur menantikan ucapan daripada Pengerusi Federal Reserve (Fed) Jerome Powell di hadapan Kongres hari ini untuk petunjuk lebih lanjut terhadap dasar monetari bank pusat.
Pasaran meramalkan Fed bakal membuat kenaikan 50 mata asas kadar faedah pada mesyuarat September dan pada bulan November pula sebanyak 25 atau 50 mata asas serta tambahan 25 mata asas lagi pada bulan Disember.
Sekiranya kenaikan kadar faedah berterusan dinaikkan untuk baki mesyuarat sehingga penghujung tahun, dijangka mata wang US dolar berpotensi untuk terus menguat berbanding mata wang utama yang lain dalam pasaran.
Pada carta harga XAU/USD yang mengukur nilai emas berbanding US dolar, dagangan sesi Eropah semalam dilihat membuat sedikit kenaikan namun tidak berjaya diteruskan sebelum pasaran menyaksikan berlakunya penurunan harga semula pada sesi dagangan New York sehinggalah bersambung ke sesi Asia pagi ini (Rabu) sekitar 170 pips penurunan dicatatkan.
Selepas penurunan harga dilihat telah susut di bawah zon 1830.00, pelabur juga menilai pergerakan harga emas memasuki trend bearish selepas bergerak di bawah paras halangan Moving Average 50 (MA50) pada rangka masa 1 jam di carta XAU/USD sejak awal minggu lagi dan kekal menjadi rintangan pada kenaikan semalam.
Sekiranya penurunan harga kekal diteruskan, harga emas dilihat bakal membuat kejatuhan lebih parah dan tumpuan harga seterusnya bakal terarah kepada 1810.00 untuk diuji semula.
 Malah, untuk penurunan lebih rendah yang masih lagi diteruskan akan dijangka mencecah sehingga zon support penting bagi logam kuning itu iaitu pada 1800.00 sekali gus mencatatkan paras terendah terbaru 5 minggu.
Sebaliknya, jika emas berjaya paparkan pemulihan semula, harga yang membuat kenaikan di atas zon 1830.00 kembali akan menuju semula ke zon rintangan pada 1850.00 untuk mengatasi kenaikan yang dipamerkan minggu lalu sebelum meneruskan kenaikan yang lebih tinggi.
Kenaikan lanjut harga yang melepasi zon rintangan tersebut bakal menuju pula ke paras sasaran pada 1870.00 iaitu zon rintangan harga yang diuji pada dagangan beberapa minggu sebelum ini yang masih berjaya ditembusi.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jangkaan Harga Minggu Ini, USD/JPY Cenderung Naik Atau Jatuh?

Menarik untuk pelabur perhatikan pergerakan harga pada carta pasangan mata wang USD/JPY sepanjang dagangan minggu lalu.
Paras harga 134.00 menjadi rintangan yang gagal dilepasi dengan harga bergerak dalam julat dari ketinggian tersebut sehingga ke paras sokongan pada 132.00.
US dolar bergerak lemah pada minggu lalu susulan pasaran menerima isyarat lebih jelas berdasarkan terbitan data inflasi Amerika Syarikat (AS) yang dilihat akan mendorong Federal Reserve (Fed) untuk memperlahankan dasar monetari.
Namun, setelah harga susut di paras 132.00, berlaku lantunan semula harga di penghujung minggu dengan jangkaan berlaku aktiviti pengambilan untung (profit taking) selain kenyataan hawkish oleh Gabenor Fed, Christopher Waller yang menyokong pengetatan dasar diteruskan lagi.
Turut menyokong pergerakan menaik harga adalah penyusutan ke atas mata wang Yen apabila pasaran menerima isyarat dovish oleh Gabenor Bank of Japan (BOJ) Kazuo Ueda yang dilihat masih akan mengekalkan dasar monetari yang longgar.
Justeru, ini dilihat akan terus mendorong Yen bergerak lemah untuk beberapa tempoh terdekat ini.
Kenaikan harga pada penghujung minggu lalu yang kembali bergerak di atas paras Moving Average 50 (MA50) pada rangka masa 1 jam mencadangkan corak kenaikan diteruskan minggu ini.
 Pergerakan harga di awal minggu perlahan di zon 134.00 yang menjadi rintangan penting untuk ditembusi harga.
Sekiranya kenaikan berjaya diteruskan, harga bakal catatkan ketinggian terbaru 5 minggu dengan sasaran yang dilihat berada pada 135.00.
Namun jika harga sebaliknya menjunam semula, paras sokongan MA50 akan diuji sebelum harga melanjutkan penurunan ke 132.00.
Tembus lebih rendah akan mendorong harga susut sehingga ke sekitar zon tumpuan 130.700 yang sebelum ini turut merupakan zon sokongan buat harga.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Proses Rundingan Dagang AS-China Bakal Diteruskan Kembali

Perkembangan Rundingan
Setiausaha Perbendaharaan Amerika Syarikat (AS), Steven Mnuchin berkata beliau akan bersama dengan Wakil perdagangan AS, Robert Lighthizer akan berkunjung ke Beijing untuk rundingan perdagangan jika perbualan menerusi talian telefon pada minggu ini adalah produktif.
Mnuchin pada Isnin memberitahu wartawan ketika di White House bahawa mereka mengharapkan perbincangan tahap tinggi menerusi panggilan telefon pada minggu ini dalam usaha untuk melanjutkan proses rundingan dan beliau merasakan ia adalah peluang yang baik untuk berkunjung ke Beijing.
Panggilan telefon tersebut merupakan kali kedua untuk urusan perdagangan selepas Presiden Amerika Syarikat Donald Trump dan rakan sejawatannya dari China, Xi Jinping bersetuju untuk gencatan perdagangan pada persidangan G20 akhir Jun lalu.
Kedua-dua pemimpin ekonomi gergasi dunia itu bersetuju untuk memulakan semula rundingan namun tidak memberikan tempoh masa yang tepat untuk perjanjian bakal tercapai.
Pada awal minggu ini, Donald Trump telah menyatakan bahawa tarif yang dikenakan ke atas China telah memberikan impak besar terhadap ekonomi gergasi Asia itu. Dalam kenyataan melalui akaun media sosial Twitter beliau ada menulis bahawa tarif yang dikenakan telah mengakibatkan banyak syarikat-syarikat yang mahu keluar daripada China untuk mengelakkan tarif. Ini adalah punca utama mengapa China terdesak mahukan rundingan.
 Komen Trump tersebut dikeluarkan beberapa jam selepas China menerbitkan data ekonomi dengan melihatkan kadar pertumbuhan GDP yang menurun kepada 6.2% untuk suku tahun kedua 2019, merupakan kadar terendah sejak 1992 sebermula data ekonomi tersebut diterbitkan.
Perjanjian Pertanian
Sementara itu, Trump pada minggu lalu telah merungut menyatakan bahawa China tidak mematuhi janji yang dipersetujui pada pertemuan ketika persidangan G20 lalu untuk meningkatkan permintaan produk pertanian daripada Amerika Syarikat.
China pula memberi respon bahawa mereka mempertimbangkan untuk tambahan pembelian kacang soya, jagung dan daging babi sebagai tindakan koperasi namun jumlah pembelian akan bergantung terhadap perkembangan proses rundingan dagang.
Menurut Penasihat Ekonomi AS, Larry Kudlow menyatakan bahawa Amerika Syarikat menjangkakan China akan mengumumkan permintaan dengan skala yang besar untuk produk pertanian dan perkhidmatan dalam jangka masa yang terdekat.
Trump ada menyatakan bahawa Presiden Xi merupakan rakannya. Beliau pernah menjadi rakan baik, namun mungkin tidak seakrab yang dulu.
“Saya harus berkhidmat untuk negara saya. Dia untuk China dan saya untuk Amerika Syarikat, dan begitulah cara yang harus diteruskan”, komen Trump kepada wartawan ketika di White House pada Isnin.


Fed Fischer: Kesan Kenaikan Kadar The Fed Adalah Terkawal

Jangkaan ekonomi yang lebih cerah telah mengurangkan reaksi buruk pasaran kepada keputusan The Fed untuk dua kali lagi kenaikan kadar, kata Naib Pengerusi Federal Reserve Stanley Fischer pada Rabu. Pendekatan secara beransur-ansur oleh The Fed sepatutnya tidak memberi kesan besar kepada negara lain.
“Walaupun perbezaan polisi monetari kini begitu ketara, kesan kepada ekonomi luar akan terus terkawal.”
Bank pusat Amerika Syarikat menaikkan kadar faedahnya kepada 1.00% pada mesyuarat Mac dalam usaha mengetatkan kadar secara beransur-ansur.
Dengan kadar pengangguran kini berada di tahap 4.5% dan inflasi yang meningkat perlahan, majoriti ahli The Fed semakin yakin dengan dua lagi kenaikan kadar tahun ini.
 Fischer juga mengimbau dua tempoh kitaran pengetatan polisi The Fed pada 1999 dan 2004 di mana Amerika Syarikat dan perniagaan asing dapat menyesuaikan diri dengan persekitaran seperti ini.
Tetapi beliau juga menegaskan bahawa keputusan bank pusat untuk memotong kadar faedah kepada hampir kosong peratus dan mengekalkan ia di situ hampir 10 tahun telah memberi tekanan kepada harga aset dan matawang di negara pesat membangun (emerging market).
Ketika ini, tidak banyak bank pusat dalam kitaran pengetatan polisi (kenaikan kadar faedah) seperti The Fed jika dibandingkan negara-negara lain yang masih menggunakan polisi monetari akomodatif.
Fischer menjelaskan terdapat isyarat positif di mana kadar pengangguran di Eropah yang semakin berkurangan dan inflasi bergerak ke paras sasaran bank pusat, tidak lupa juga China dengan asas ekonomi yang kukuh.
Akhir sekali beliau masih menjangkakan kenaikan kadar di Amerika secara beransur-ansur yang akan memberi faedah kepada ekonomi domestik dan negara luar.


Lebihan Dagangan Australia Meningkat 2 Kali Ganda Pada Bulan September

Berdasarkan laporan yang dikeluarkan, lebihan dagangan meningkat 2 kali ganda iaitu sebanyak $1.74 billion pada bulan September berbanding bulan sebelumnya yang mencatat lebihan dagangan sebanyak $0.87 billion. Pasaran menjangkakan lebihan dagangan hanya pada sekitar $1.1 billion.
Peningkatan lebihan dagangan ini didorong oleh peningkatan eksport iatu sebanyak 3% atau $924 juta kepada $33 billion, manakala import meningkat $52 juta kepada $31.2 billion.
Komponen eksport bijih besi mencatat peningkatan tertinggi dalam eksport komoditi dengan nilai penghantaran sebanyak 8%. Namun ekport arang batu kekal mendatar.
 Eksport barangan luar bandar pula meningkat 5%, didukung permintaan daging dan bulu haiwan yang tinggi pada bulan September. Eksport perkhidmatan meningkat sebanyak 1.4%, mankala import perkhidmatan jatuh sebanyak 1.3% pada bulan September.
Imbangan dagangan menunjukkan lebihan sejak tahun lepas berikutan peningkatan harga bijih besi dan peningkatan eksport dalam gas asli.
Lebihan dagangan menunjukkan indikasi positif pada keuntungan syarikat dan hasil kerjaan. Selain itu, penganalisis menjangkakan lebihan dagangan akan mendorong pertumbuhan GDP Australia.
Matawang Australia mengukuh sebanyak 0.59% kepada 0.7721 berbanding U.S Dolar setakat jam 3.35 petang.


Jaga-Jaga! EUR/USD Beri Petanda Untuk Kejatuhan Harga

Setelah pasaran di Amerika bercuti di awal minggu, kerancakan kembali terasa pada dagangan pembukaan sesi New York semalam (Selasa) menyaksikan US dolar telah mula pamerkan dominasinya.
Selain disokong oleh data perumahan yang kukuh di Amerika Syarikat (AS) diterbitkan semalam, pelabur sememangnya menantikan pengukuhan tercetus pada US dolar berikutan isyarat hawkish oleh Federal Reserve (Fed) untuk menaikkan kadar faedah lagi selepas ini.
Justeru, US dolar telah kembali memberi tekanan semula kepada kebanyakan mata wang utama yang ‘bermaharajalela’ hingga ke penutup dagangan minggu lalu.
Mata wang Euro yang kukuh minggu lalu selepas bank pusat Eropah (ECB) menaikkan kadar faedah pada mesyuarat dasar yang terbaru, kembali diasak semula oleh pengukuhan US dolar.

Pada carta harga pasangan mata wang EUR/USD, kenaikan dipapar minggu lalu mula berubah corak pada minggu ini.
Pergerakan harga yang mendatar pada Isnin menyaksikan penurunan awal di sesi New York semalam.
 Harga yang berlegar di bawah halangan Moving Average 50 (MA50) pada rangka masa 1 jam di carta EUR/USD menjadi isyarat untuk pergerakan trend bearish.
Berkemungkinan penurunan lebih rendah akan berlaku lagi selepas ini dengan jangkaan harga akan menuju ke zon tumpuan 1.08000.
Penurunan yang dilanjutkan bakal menguji paras seterusnya pada 1.07000 yang menjadi zon support buat harga sebelum ini.
Namun, jika harga berjaya meneruskan lonjakan semula, kenaikan melepasi halangan MA50 akan mensasarkan harga mencapai ketinggian 1.10000.
Paras ketinggian terbaru bakal dicatatkan lagi dengan kenaikan jika masih diteruskan boleh menuju ke sekitar 1.10700.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Tersangkut, GBP/USD Dah Penat Ke Nak Terus Terjun Tu?

Kadar inflasi tahunan UK yang diterbitkan pada sesi Eropah pada Rabu semalam mencatatkan bacaan tinggi kepada 5.4% mengatasi jangkaan kenaikan kepada 5.2%.
Angka tersebut merekodkan kadar inflasi tertinggi UK dalam tempoh 30 tahun, iaitu sejak Mac 1992 lalu.
Ini memberi jangkaan terhadap pelabur untuk melihat Bank of England (BOE) bakal meneruskan pengetatan dasarnya selepas kadar faedah telah dinaikkan pada Disember lalu.
Mata wang Pound menunjukkan peningkatan nilainya pada dagangan Rabu semalam selepas penurunan yang berlaku sejak awal minggu.

Pada carta harga pasangan mata wang GBP/USD menyaksikan harga telah berehat sebentar dari membuat penurunan dengan kenaikan berlaku semula semalam.
Harga telah meningkat ke paras sekitar 1.36500 menguji zon SBR (support become resistance) tersebut yang menjadi rintangan buat kenaikan harga semasa.
 Pergerakan harga di atas paras halangan Moving Average 50 (MA50) pada rangka masa 1 jam memberi isyarat awal untuk perubahan trend bullish.
Namun, penganalisis masih berpendapat penurunan harga bakal diteruskan kembali dengan jangkaan untuk pengukuhan US dolar menjelang mesyuarat FOMC yang bakal berlangsung pada minggu hadapan.
Sekiranya penurunan harga bersambung lagi di penghujung minggu, paras 1.35700 berkemungkinan tidak akan berjaya menyokong lagi kenaikan harga.
Penurunan lebih rendah akan menguji zon sokongan harga yang sebelum ini menjadi tumpuan seperti paras 1.35000 atau lebih rendah pada 1.34000.
Sebaliknya jika kenaikan harga berlaku, rintangan pada 1.36500 akan diuji sekali lagi sebelum kenaikan yang diteruskan akan menuju zon ketinggian 1.37400 yang dicapai minggu lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Emas Memasuki Dagangan ‘Thin Trading’ Hari Ini Sempena Cuti Umum Good Friday

Harga emas pada sesi pagi ini berlegar berhampiran 5 bulan tertinggi berbanding sesi sebelumnya disebabkan thin trading di kebanyakan negara berikutan cuti umum sempena Good Friday.
Logam ini mencatat kenaikan peratusan mingguan terbesar pada minggu ini sejak April gara-gara kelemahan US Dollar dan kebimbangan geopolitik serantau seperti Korea Utara dan Timur Tengah. Kerisauan ini juga mendorong lebih banyak pelabur beralih kepada asset yang lebih selamat seperti emas.
Harga emas dicatat stabil pada $1,287.32 satu troy ounce dan mencecah tahap tertinggi sejak awal November pada sesi sebelum ini kepada $1,288.64.
Logam ini juga mencatat keuntungan terbesar sehingga kira-kira 2.7 peratus minggu ini.
 Dalam sesi ini juga, gold futures melonjak sehingga 0.9 peratus kepada $1,290.10.
Bilangan rakyat Amerika yang memfailkan tuntutan pengangguran dilaporkan menjunam minggu lepas disamping sentimen pengguna yang meningkat di AS memberi sedikit sokongan kepada Greenback.
Namun begitu, pemulihan sederhana matawang ini masih gagal memberi tekanan kepada logam berharga apabila kekal berlegar di paras tertinggi dalam sesi Asia.
Potensi Dasar Perlindungan Perdagangan Oleh AS Menambah Kebimbangan Kepada Kanada


Lepas Harga Jatuh Minggu Lalu, EUR/USD ‘Healing’ Di Zon $1.0900

Pergerakan pasaran pada pembukaan awal minggu semalam masih perlahan dengan pelabur meneliti data-data ekonomi utama yang bakal menghiasi pasaran sepanjang minggu ini.
Akan menjadi tumpuan adalah acara forum ECB di Sintra, Portugal akan melibatkan gabenor-gabenor bank pusat utama sebagai panel termasuk Jerome Powell (FED), Andrew Bailey (BOE), Kazuo Ueda (BOJ) dan Christine Lagarde sendiri.
Mata wang US dolar bergerak lesu pada Isnin semalam gagal memberi arah yang jelas kepada pelabur sehingga dagangan ke sesi New York.

Jika dilihatkan pada carta pasangan mata wang EUR/USD, harga hanya berlegar perlahan dalam julat 30 pips sahaja dengan bergerak di sekitar zon 1.09000 sepanjang semalam.
Kenaikan harga yang cuba dilakukan juga dilihat tertahan oleh paras halangan Moving Average 50 (MA50) pada rangka masa 1 jam di carta tersebut sebelum mendatar dan menutup dagangan sesi New York sekitar 1.09050.
Pergerakan harga kekal perlahan menyambung pembukaan sesi Asia pagi ini (Selasa) dengan zon 1.09000 dilihat akan terus diuji.
 Sekiranya terdapat isyarat jelas untuk pergerakan menaik harga, paras rintangan pada 1.10000 masih kekal sebagai sasaran untuk ditembusi setelah dicapai pada minggu lalu.
Harga bakal catatkan paras ketinggian terbaru 7 minggu sekiranya melepasi 1.10000 dengan jangkaan menuju 1.10700 atau mencapai 1.12000.
Sebaliknya jika harga menjunam selepas ini, paras terendah dicecah minggu lalu sekitar 1.08500 akan menjadi paras terhampir untuk dituju dahulu.
Seterusnya, harga akan menyambung penurunan menuju zon tumpuan pada 1.08000 atau lebih rendah lagi jika US dolar telah mula paparkan pengukuhannya semula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kelemahan US Dolar Terus Menyokong Logam Berharga

Harga emas dilonjakkan oleh kelemahan US dolar sejak tujuh sesi dagangan lepas. Faktor terbaru yang menyokong emas adalah ketidaktentuan polisi di Amerika Syarikat yang memangkin kejatuhan US dolar pagi tadi.
Selepas kejatuhan dalam pada Jumaat, US dolar sekali lagi ditekan dalam awal sesi Asia dengan EURUSD berjaya menembusi ‘major resistance‘ di 1.1500 dan kini berada di sekitar 1.1577 setakat pukul 10.43 pm.
Indeks US dolar setakat ini pula berada di sekitar 94.35, jatuh 0.61% tertekan oleh kenaikan matawang Euro yang merupakan pemberat terbesar dalam indeks ini.
 Apa yang berlaku kepada US dolar adalah risiko polisi US apabila pihak Republikan gagal dalam cubaan kedua menggantikan Obamacare sekaligus menimbulkan keraguan kepada kebolehan pentadbiran baru US untuk mengubah polisi yang lebih penting iaitu percukaian. Kegagalan ini seterusnya telah membenam US dolar lebih rendah dalam sesi dagangan Selasa.
Kelemahan US dolar inilah yang terus menyokong komoditi berharga seperti emas, khususnya apabila hasil-bon juga turut bergerak lebih rendah.
Dalam keadaan seperti ini, harga emas meneruskan kenaikan ke paras tertinggi dua minggu lalu, dan kini melepasi paras harga $1,240.


EUR/USD Timbulkan Persoalan, Bullish Atau Bearish?

Menepati ramalan penganalisis, pergerakan pasaran pada awal minggu ini telah mula perlahan yang dijangka untuk ‘berehat’ selepas berdepan data-data penting serta mesyuarat bank-bank pusat pada minggu lalu.
US dolar gagal berikan persembahan yang positif pada awal minggu walaupun pelabur meletakkan harapan untuk melihat pengukuhan US dolar selepas laporan pekerjaan NFP Amerika Syarikat (AS) dilihat menyokong raja mata wang itu untuk mengukuh pada penghujung minggu.
Walaupun pertambahan pekerjaan AS pada bulan Januari meningkat lebih tinggi berbanding jangkaan, pelabur berkemungkinan berwaspada terhadap peningkatan pada kadar pengangguran dan seterusnya akan memberi tumpuan pula terhadap laporan inflasi AS pada minggu ini.
Dengan angka ramalan untuk bacaan inflasi bulanan yang suram, agak sukar untuk menjangkakan pengukuhan US dolar menuju ke penghujung minggu.
Meneliti pergerakan harga pada carta pasangan mata wang EUR/USD, harga mula mendatar selepas laporan NFP pada Jumaat menafikan pengukuhan Euro yang sebelumnya dipacu oleh keputusan hawkish oleh mesyuarat bank pusat Eropah.
Namun begitu, pengukuhan lebih lanjut US dolar tidak berjaya dipaparkan pada dagangan Isnin semalam untuk terus menekan harga lebih rendah.
Julat harga pada zon 1.14000 hingga 1.14500 kini menjadi zon penting untuk memberikan isyarat pergerakan harga selanjutnya sementara harga mendatar di kawasan tersebut sepanjang semalam.
Bersambung pada sesi Asia pagi ini (Selasa), harga turut dilihat menguji paras 1.14500 dan gagal untuk teruskan kenaikan lebih tinggi.
Paras halangan Moving Average 50 (MA50) pada rangka masa 1 jam juga menjadi rintangan buat kenaikan harga memberi petunjuk awal untuk penurunan lebih rendah.
 Namun, untuk penurunan harga memerlukan faktor pengukuhan US dolar yang dilihat sedikit goyah ekoran pelabur berkemungkinan waspada menantikan laporan inflasi AS.
Jika penurunan harga terjadi, paras 1.14000 akan diuji terlebih dahulu yang bakal berfungsi sebagai paras sokongan terhampir.
Penurunan yang melepasi paras tersebut akan memberikan idea kepada pelabur bahawa harga bersedia untuk menjunam semula.
Zon sekitar 1.12500 akan menjadi sasaran untuk penurunan harga semula yang dilihat sebagai zon SBR (support become resistance).
Namun jika harga berjaya melonjak untuk menyambung corak bullish minggu lalu, zon rintangan pada 1.14800 akan sekali lagi diuji seperti Khamis lalu.
Kenaikan lebih tinggi dilihat akan menuju paras tumpuan awal sekitar 1.15300 yang menjadi antara zon penting harga pada dagangan Oktober dan November lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jualan Runcit Amerika Syarikat Naik 0.2% Kurang Daripada Jangkaan

Jualan runcit (retail sales) di Amerika Syarikat pada Ogos jatuh melebihi jangkaan pasaran, merosot 0.2% berbanding jangkaan kenaikan 0.1%. Data pada Ogos dikaji semula kepada kenaikan 0.3% berbanding data sebelum iaitu 0.6%.
Peningkatan data jualan runcit adalah berhubung kait secara langsung dengan pertumbuhan ekonomi, di mana jualan yang merosot menunjukkan kemerosotan dalam ekonomi secara keseluruhan.
Data teras-jualan runcit (core retail-sales) yang tidak mengambil kira jualan automobil meningkat 0.2% pada Ogos, tetapi meleset daripada jangkaan 0.5%. Jualan teras pada bulan sebelum itu juga dikaji semula kepada 0.4% daripada 0.5%.
 Jualan teras bergerak lebih seiring dengan perbelanjaan pengguna di dalam laporan pertumbuhan ekonomi.  Perbelanjaan pengguna di Amerika Syarikat mewakili 70% daripada pertumbuhan ekonomi secara keseluruhan.
Terdapat kesan yang signifikan daripada taufan Harvey dan Irma dalam jangka pendek dan ia dapat dilihat dalam data kali ini. Walaubagaimanapun, data tinjauan pengguna menunjukkan keyakinan dalam kalangan penduduk, yang akan menyokong perbelanjaan beberapa bulan akan datang.
Dengan ketidaktentuan dalam tren terkini jualan runcit, impak keseluruhan kepada pasaran dijangka terhad. US dolar melemah sejurus data ini dikeluarkan pukul 8.30 malam tadi.